
Criza ldeii de Progres. 


Elenistul J. B. Bury e desigur mai cunoscut prin lucrările 
sale din domeniul istoriei greceşti și bizantine ; !) totuși, printre scrie= 
rile din urmă ale învățatului englez, «Ideia Progresului» nu-i cea 
mai puţin însemnată: last, but not least. ?) Punctul său de vedere, 
de o desăvirşită nepărtinire, a acel al istoricului. Fie că această 
credință în progres e o dogmă a civilizaţiei moderne, fie că e numai 
o lozincă trecătoare, un idolum saeculi ca altele care au precedat=o, 
dezvoltarea ei dealungul veacurilor rămine o lature esențială acu- 
getării filosofice, care nu poate fi despărțită arbitrar, în evoluţia 
ei, de acea a istoriografiei. Acest principiu, afirmat cu atita auto- 
ritate de Benedetto Croce, °) își găseşte cea mai desăvirşită aplicare 
în «Ideea Progresului», De fapt, cartea nu-i numai un exemplu fe~ 
ricit al expunerii limpezi, întemeiate pe o metodă sigură: recitirea 
ei e interesantă în momentul in care teorii nouă contestă ideii de 
progres supremaţia absolută ce o dobindise în secolul trecut *) şi 
cată să o înfăţişeze ca iluzia deșeartă a vremii care a precedat 
războiul. Fără a încerca o nouă expunere a unui subiect ce a fost 
deeatitea ori cercetat, credem că o analiză a părerilor lui Bury 
corespunde îndoitei nevoi de a face mai accesibilă o lucrare prea 


1) A History of Greece to the death of Alexander the Great, 
London 1902; A history of the later Roman Empire 395—800), London 
1889—94, ed nouă (395—565), London 1923. 

2) The Idea of Progress, An Inquiry into its origin and growth, 
London 1920, Cf. pentru definiţia pro; resula, J; Barth. Die Philosophie der 
Geschichte als Soziologie, Leipzig 1922 p. 

3y Teoria e Storia della D Bari 1920, p. 164. 

4) V. de piidă A. Dellepiane, Le progrès et sa formule, La lutte pour 
le progrès in Rev. Internationale de Sociologie XX (1912), 

puțin cunoscută ') și de-ai alătura în acelaş timp altele mai recente, 
care să ne deslușească stadiul actual al problemei. 


I. 


E -într'adevăr ciudată observația că o idee atit de obișnuită 
ca acea a progresului, banalizată de vulgarizarea ştiinţifică şi de 
tormulele curente ale politicii—cine n'a văzut, într'o nedespărţită 
iîmpărechiere, noţiunile de «libertate și progres», «civilizaţie şi pro- 
gres», «progres și democrație ?» —să fi fost necunoscută altor vre= 
muri, dovedindu-se a fi produsul unui sistem de gindire destul de 
recent. ?) Și totuși o analiză a cugetării antice și medievale arată, 
în aceste perioade istorice, lipsa totală a unei asttel de concepții. 
Cei vechi aşezau «virsta de aur» într'un trecut depărtat și consi= 
derau vremea în care trăiau ca o vădită decădere, ducind spre o 
nouă desfacere a lumii în haosul primitiv, din care iarăși erau să 
răsară, în nesfirșite cicluri succesive, orînduiri și dezvoltări veşnic 
identice, Dela Plăton și Pitagora, prin şcolile filosofice care au purces 
dela ei, idea ciclurilor infinit repetate s'a răspîndit în literatura 
greacă și în cea romană, Dela ea se inspiră Virgiliu cînd, în Ecloga 
a patra, îşi închipuie posibilitatea unei alte «virste de aur»: 

Alter erit tum Tiphys, et altera quae vehat Argo 
Delectos heroas; erunt etiam altera bella, 
Atque iterum ad Troiam magnus mittetur Achilles. 

Iar Marc Aureliu priveşte «periodicele distrugeri și renaşteri 
ale lumii» și crede că «posteritatea nu va vedea nimic nou», Un 
om de pâtruzeci de ani va fi văzut tot ce a fost și tot ce va mai 
fi, în dezvoltarea uniformă a universului, 2)Ce=i drept, Seneca spune 
că «în vremile ce vor să vie, oamenii vor cunoaşte multe ce ne 
sunt necunoscute», Dar această aluzie — de»altfel izolată în literatura 
antică — la posibilitatea unor descoperiri viitoare, nu arată numai» 
decit. credința în progres. Și la el, Bury găsește aceiași concepție 
a unor distrugeri periodice ale omenirii, urmate de «virste de aur», 
în care oamenii trăiesc nevinovaţi, fiindcă şiau uitat trecutul *) 





1) J.-B. Bury a murit la 1 lulie 1927, In bibliografia lucrărilor sale, al» 
cătuită de Ch. Bemont în Revue Historique (LIL 1927, p. 461) nu-i menţionată 
«Idea Progresului». O dovadă mai mult că n'a fost îndeajuns băgată în seamă. 

2) Ct. pentru cele ce urmează (în spec. sec, XVIII şi XIX) M. Ralea, 
L'idée de révolution dans les doctrines socialistes, Paris 1923, cu deosebire 
Cap. | pp. 37—77) l'idée de progrès et l'idée du droit naturel, 

3) The Idea of Progress, p. 13, 

4) Ibid. p. t5, 

Pentru cei vechi, Moira, ursita implacabilă, a dat omenirii limite 
pe care nu le poate depăși, pesimismul adinc al acestei filosofii de 
resemnare lămurește întrucit=va dezvoltarea repede și răspîndirea în 
Imperiu a misticismului oriental, în care lumea romană caută dine 
colo de mormint, nădejdea ce viața pămintească nu io poate da. 

Cu triumful creştinismului, această preocupare se afirmă și se 
sistematizează, Sfirșitul lumii e aproape: rostul vieţii materiale îl va 
încheia judecata de pe urmă. In scrierea care a croit drumul in- 
tregii gindiri medievale, în «Cetatea lui Dumnezeu» a lui Augustin, 
istoria omenirii nu-i decit o scurtă perioadă de tranziţie spre feri= 
cirea celor aleşi în altă lume. lar voința dumnezeiască intervine la 
fiecare pas, pentru a îndrepta răul izvorit din păcatul ce se leagă 
de destinul omenirii, încă dela obirşia ei. E firesc ca această con- 
cepţiune să excludă orice idee de progres și de ameliorare a soartei 
pămintești a oamenilor; ce rost ar avea, dealtfel, progresul unei 
lumi menite peirii întrun răstimp atit de scurt? 

E totuşi de netăgăduit că se dezvoltă şi unele concepţiuni, pe 
care se va întemeia mai tirziu noua orientare a gindirii. Istorio- 
grafia elenistică şi filosofia stoică întăriseră deopotrivă noţiunea unei 
unități a lumii, a unei ecumene cuprinzînd toată suflarea omenească, 
în locul înțelesului strimt al cetăţii, al unel polis mărginite de ţi= 
nuturi barbare, necunoscute. Imperiul roman dăduse acestei idei o 
formă politică pozitivă: Orbem fecisti, quae prius urbis erat, scrie 
Rutilius Numatianus. 

Intreaga desfășurare a istoriei omeneşti capătă astfel un in- 
teles nou: în seria cronologică a faptelor nu mai sunt cicluri şi 
repetiţii, ci succesiunea hegemoniilor îşi află urmarea logică în stă= 
pinirea Romei, care nu se va încheia decit cu sfirşitul lumei, Ca- 
pătă deplină crezare profeția lui Daniil, a celor patru monarhii, 
între care se împarte trecutul omenirii: cea de-a patra, a Romei, 
nu s'a isprăvit nici odată, căci a rămas Imperiul de Răsărit după 
dislocarea înceată a celui de Apus, iar coroana pe care papa Leon 
al Il-lea o va hărăzi regelui Francilor va fi tot acea a imperiului 
roman, Astfel se menţine ficțiunea continuității, în așteptarea îm- 
plinirii depline a Scripturilor. °) Dela această aşezare a evenimen= 
telor istorice în linie dreaptă, care nu-i încă ascendentă, trecerea 
la o închipuire a progresului devine totuşi posibilă. 


1) Cf. M. Ritter, Die Entwicklung der Geschichtsiwissenschaft an 
den führenden Werken belrachtet Munchen=Berlin 1919, p. 92—3 

De fapt s'a și ivit în veaculal XIII-lea, care înseamnă pentru 
mulţi o etapă despărţitoare a istoriei universale, figura enigmatică a 
lui Roger Bacon, în scrierile lui—cu deosebire în Opus Majus— 
două principii, acel al «solidarităţii» tuturor ştiinţilor şi acel al 
însemnătății deosebite a metodei experimentale par a prevesti o nouă 
îndrumare a gîndirii. Ca un premergător al ideii progresului, nu= 
mele lui a fost alăturat de acele ale lui Condorcet şi Comte, iar 
unele descoperiri ce le=a întrevăzut s'au înfăptuit de=abia în zilele 
noastre, Cu toate aceste, nici el nu poate fi aşezat, în clasificarea 
riguroasă a lui Bury, !) printre făuritorii ideii de progres, Călugărul 
Bacon a văzut posibilitatea unei dezvoltări nebănuite a cunoştin- 
ților ştiinţifice, a rămas însă convins, ca toți contimporanii deealtfel, 
de apropiatul sfirșit al lumii, precedat de întunerecul stăpinirii An- 
tihristului. Acest pesimism în cele lumești, credința în fericire fiind 
rezervată unei alte vieţi, oprea desigur orice avint al minţii pe calea 
unui progres nemărginit al orinduirilor de pe pămint. 

e $ Q 

Renaşterea a adus oare și în această privință o înoire a cu- 
getării ? Examinarea citor=va scrieri caracteristice dezminte intii o 
astfel de presupunere. Inriurirea crescindă -a literaturii şi a gîndirii 
greco-romane a înlăturat concepțiunea augustiniană, care stăpinise 
gindirea medievală, depărtind viziunile apocaliptice ale veacului de 
mijloc şi dind vieţii de toate zilele o âltă valoare, Dar întoarcerea 
la Antichitate readucea în discuţie şi teoria ciclurilor infinite ale 
istoriei omeneşti, în ordinea lor neschimbată. Machiavelli însuşi pare 
a afirma că idealul său politic se găsește în trecut şi că împreju= 
rările omeneşti trec dela decădere la propăşire, pentru a reveni pe 
urmă iarăși, coborinduese, la punctul lor de plecare, In acelaș timp, 
superioritatea exagerată a celor vechi oprea orice comparaţie cu 
ei și orice speranță de a-i întrece, Secolul al XVI-lea însă, prin 
descoperirile sale geografice și ştiinţifice, pregătea mediul ce era să 
impuie . închipuirii directive nouă, 

Cei dintti la care se manifestă conștiința unei astfel de tran= 
sformări a valorilor sunt, după Bury, istoricii francezi Jean Bodin 
şi Louis Le Roy. °) Deşi cel dintii e mai cunoscut prin scrierea 








1) Bury, ibid. p. 26 şi urm, 
2) Ibid. p. 37 şi urm, 

să politică Les six livres de la République, învățatul englez ar 
mai mult în vedere introducerea la studiile istorice (Methodus ad 
facilem historiarum cognitionem) publicată la 1566, In vremea în 
care Sleiden nu părăsise încă teoria celor patru monarhii universale 
— babiloniană, persană, macedoniană şi romană — Bodin propune o 
nouă împărțire a perioadelor istorice, dintr'un punct de vedere mai 
mult geografic și chiar antropologic: ar fi astfel trei epoci, una în 
care popoarele din Sud-Est au avut întiietatea, alta în care supe= 
rioritatea a fost de partea neamurilor mediterane, și a treia care 
dă hegemonia naţiunilor dela miază=noapte, învingătoare ale impe= 
riului roman. Fiecare din aceste grupuri etnice are o notă psiho= 
logică deosebită, o preocupare specială: astfel spiritul celei dintii 
perioade e cu deosebire religios, al celei deza doua practic, pe cind 
epoca a treia e consacrată războiului și descoperirilor, Bury ob- 
servă cu dreptate că această diviziune e aproape acea a lui Hegel. 
În orice caz ideea unui regres sau unei decăderi a omenirii e 
cu desăvirşire înlăturată. Natura a fost aceiași, altă=dată cași astăzi, 
iar «virsta de aur» primitivă este o imposibilitate , dimpotrivă, mersul 
omenirii pare mai degrabă ascendent. Multe descoperiri ale vremii 
moderne întrec știința celor vechi: în astronomie și în geografie 
s'a ajuns la rezultate nebănuite, iar praful de puşcă și tiparul pot 
sta alături de tot ce a găsit cindva Antichitatea. Aci însă Bodin se 
opreşte; nu=și pune întrebarea dacă viitorul va mai aduce lumină 
nouă, Dacă a părăsit credința medievală intrun apropiat sfirșit al 
lumii, nu s'a lepădat de anumite elemente de calcul astrologic, care 
complică împărțirea lui în istorie. Numărul mistic are în socotelile 
lui un rol hotăritor, Astfel gindirea lui, ajunsă hotărit mai departe 
decit acea a altor scriitori ai Renașterii, se oprește oarecum pe 
pragul ideii de progres nelimitat, către care tinde, fără însă a o 
atinge. Şi Le Roy, publicind în 1577 o lucrare filosofică, intitulată 
De la vicissitude ou variété des choses en lunivers, ajunge la con= 
cluzia că întru nimic, vremea în care trăieşte nu e mai prejos!decit 
mult lăudata antichitate, Dar după cum au crescut și au căzut alte 
civilizaţii, aşa și acea a Europii moderne se poate prăbuşi: o nouă 
năvălire de neamuri necunoscute poate distruge palate şi cetăţi, iar 
lumea se va întoarce atunci în haosul din care a ieşit, dacă cum=va 
Providența, acest deus ex machina, nu va da lucrurilor o altă in- 
torsătură, Oricum, rămine impresia unui progres înfăptuit şi încă 
în dezvoltare; ideea n'a ajuns să întunece perspectiva unei catas= 

trofe posibile, dar termenul ei se depărtează din ce în ce mai mult, 
Două afirmațiuni cu deosebire au dobindit deplină crezare: acea 
că vremea modernă nu-i inferioară antichităţii și că rasele diferite 
ale pămintului sunt unite acum, în ordinea nouă creată de desco= 
periri şi de comunicaţii mai uşoare, într'o «Republică a Lumii», 

Bodin e cunoscut mai ales de economiști, iar numele lui Le Roy 
e dat de mult uitării. Al treilea creator al ideii de progres are însă 
un renume universal: nu-i doar altul decit vestitul Francis Bacon. 
Principiul. utilității, pe care îl afirmă, are desigur o importanță ho» 
tăritoare, căci la constatarea noilor descoperiri se adaugă acum un 
scop. precis; commodis humanis. inservire, a pune ştiinţa şi progresul 
ei in serviciul îmbunătăţirii condiţiilor de viață ale omenirii. Se 
opune unui non ultra al antichităţii, lozinca noilor vremuri, plus 
ultra al avintului modern ; se respinge chiar ipoteza unor «întoarceri» 
periodice de propăşire și regres, care ar zdruncina încrederea în 
viitorul. ştiinţii. In «Noua Atlantidă» în care descrie o societate 
ideală, alcătuită după principiile lui, un colegiu de cercetători știin= 
țifici găsește mereu mijloace nouă de ameliorare a traiului. Evident, 
această construcțiune utopică nu-i lipsită de unele elemente carac= 
teristice ale vremii lui Bacon: și aci, cași în Utopia lui Thomas 
Morus şi în «Cetatea Soarelui» a lui Campanella, voința unui singur 
întemeietor şi legiuitor a aşezat temeliile societăţii ideale. Altă notă 
caracteristică: ţinutul utopiei se află nu în depărtările trecutului, 
ca la cugetătorii antici, ci în prezent, dar departe în spaţiu, dincolo 
de mările incă necunoscute. Nici unul dintre reformatori n'a în= 
cercat să ridice vălul viitorului, dar felul lor desa considera tre= 
cutul le dă un optimism, și o încredere în dezvoltarea omenirii, pe 
care veacurile precedente nu le cunoscuseră. Par a fi întrevăzut în 
orice caz, ceeace nu lesa fost dat să atingă, tendunt que manus 
ripae ulterioris amore.!) 


e E: 


Secolul al XVII-lea era să pășească hotărtt pe «cellalt țărm». 
Cele trei condiții preliminare ale dezvoltării ideii progresului erau 
acum îndeplinite; în domeniul ştiinții şi al filosofiei, autoritatea apă- 
sătoare a Antichității tusese înlăturată. Renaşterea dăduse vieţii 
pămintești o valoare nouă, dind şi un puternic îndemn dorinţii de 





1) Ibid. p. 63, 

îndestulare a nevoilor omenirii. In sfîrşit, recunoaşterea legilor. na~ 
turii nesupuse. schimbării, asigură cercetărilor ştiinţifice o bază sigură, 
le dă putinţa unei neincetate înaintări. Cugetarea se dezvoltă de- 
acum înainte sub semnul filosofiei lui Descartes, !) 

E într'adevăr caracteristică desființarea categorică a tradiţiei, 
tabula rasa dela care porneşte construirea logică a noului sistem 
de gindire. Deşi teoria propriu-zisă a progresului n'a fost formulată 
de autorul «Discursului despre metodă», ea este totuşi o urmare 
firească a principiilor. carteziene. La Pascal, adeptal noilor idei pînă 
la 1654, apare încă de atunci comparaţia dezvoltării omenirii cu 
viața unui singur om, în care maturitatea şi virsta mai înaintată aduc 
un spor neincetat de cunoștinți. Antichitatea a fost o tinereţe, iar 
acum în apropierea  bătrineţii, cunoaşterea e desigur mai deplină. 
Şi Francis Bacon o afirmase ; antiquitas saeculi. iuventus. mundi. 

Noua concepţiune se lovea însă de opunerea hotărită a cu= 
rentelor religioase. O teorie mecanică sprijinită pe legi invariabile 
ale naturii înlătura amestecul Providenţii în cursul | întimplărilor. 
Cazuiştii iezuiţi încearcă -un compromis, pe care îl respinge intran- 
sigența jansenistă. Influenţa continuă a Providenţii asupra destinu= 
lui omenirii e încă ideia stăpinitoare a sDiscursului asupra Istoriei 
Universale» a lui Bossuet, pe cînd Malebranche reduce această 
intervenţie supranaturală la crearea unor legi naturale, a căror as 
plicare neschimbată devine un fel de fatalitate, superioară chiar 
puterii creatoare. In orice caz tendința generală e spre perfecțiune: 
o afirmă cu; mai multă încredere Leibnitz, supranumit cu drept cuz 
vint «părintele optimismului». Nea scris undeva filosoful german 
că «ia cursul vremii omenirea poate atinge o pertecţiune mai mare 
decit nezo putem acum închipui ? °), 

In acelaș timp, «Modernii» declară războiu pe faţă, fără cruz 
tare, celor «Vechi». In «Pensieri diversi» ale italianului Tassoni, ca 
şi în discursul academic al lui Boisrobert, prestigiul lui Homer și 
al literaturii antice e greu lovit. Desmarets de Saint Sorlin crede 
într'o vădită superioritate a temelor dramatice creştine asupra celor 
păgine ale antichităţii, deşi ale sale «Clovis» şi «Marie Magdeleine 
ou le Triumphe de la grâce», date cu drept cuvint uitării, nu sunt 


1) Cf. M. Ralea, L'idée de révolution dans les doctrines socialistes 
p. 43. «La conception progressiste trouve son plus puissant soutien dans la doc= 
trine de Descartes», 

2) Bury, ibid. p. 77. 

tocmai un exemplu fericit al superiorității pe care vrea s'o demon- 
streze. Cu mai multă aparență de respect al celor vechi, conclu= 
zia lui Charles Perrault, la 1687, în «Epoca lui Ludovic cel Mare», 
e aceiași : 

La docte Antiquité dans toute sa dureé 

A légal de nos jours ne fut point éclaireé. 

lar natura neschimbată poate oricind da prilej de dezvoltare 
unei nouă înfloriri a civilizației. Dar perfecțiunea atinsă în zilele lui 
ii pare aşa de desăvirşită încît generațiile viitoare nu vor mai vedea 
multe noutăţi ?). 

Din Franţa discuţia se întinde în alte ţări; ea umple în An» 
glia voluminsasele compilaţii ale lui Hakewill și Glanvill. Titlul 
cărţii acestuia din urmă e în sine un simbol al vremii; Plus ultra 
sau Progresul şi înaintarea cunoștinții din zilele lui Aristotel *). 
Dela 1660 Societatea Regală (Royal Society) urmăreşte la Londra 
descoperirile fizicei, iar în 1666 îi răspunde înființarea Academiei de 
Ştiinţi din Paris. 

«Spiritul geometric» al vremii 1și află expresia în scrierile lui 
Fontenelle, care publică în 1688 o «digresiune asupra celor vechi 
şi moderni», în care se stabilește că admiraţiunea nemăsurată pen- 
tru cei vechi e o piedică în drumul progresului (le progres des 
choses), Ideia trece acum din cercurile restrinse ştiinţifice, în care 
fusese discutată, în sferele mai largi ale publicului, ceiace coincide 
şi cu o mai mare răspindire a descoperirilor astronomice. Orizon= 
tul cosmic al omului cult se întinde la infinit în a doua jumătate 
a veacului al XVII-lea; deabia atunci rezultatele cercetărilor lui 
Copernic, Kepler şi Galileu se impun tuturor. Marchiza din Con- 
versations sur la Pluralite des Mondes, apărute la 1686, rămine 
înspăimintată ; universul s'a mărit atit de mult că nu mai știe unde 
se află; «la terre est si effroyablement petite !». Istoria omenirii 
încetează desa mai fi centrul vieţii cosmice și nevoia unei noi lă= 
muriri a destinelor păminteşti începe a se simţi. Continuă de. altă 
parte lupta între «cei vechi şi moderni»; aceștia din urmă proclamă 
prin abatele Terrasson, că progresul e «un efect natural şi necesar 


1) Brunetitre, La formation de l'idée de Progres tn Etudes Critiques 
crede că toată istoria literară a sec. XVIII e cuprinsă între scrierea lui Perrault 
şi aceea a lui Condorcet. D, M, Ralea. op. cit. p. 4%, consideră aceste limite şi 
ca acele ale istoriei propriu zise ale ideii de progres, 

2) Plus ultra or the Pro, and Advuncement of knowledge since 
the days of Aristotle. Ct. Bury, ibid. p. 92. 

Mie e 
al constituţiei minţii omenești», iar în 1737 abatele de Saint Pierre, 
acest antemergător îndepărtat al Societăţii Naţiunilor, publică <Ob- 
servaţii asupra progresului continuu al Raţiunii universale», des- 
-chizind perspective aproape nemărginite dezvoltării viitoare a pute» 
rilor şi cunoștinţilor omeneşti. In nenumăratele «proiecte» ale aces= 
tui visător, a cărui «pace perpetuă» e întemeiată pe recunoaşterea 
definitivă a stării politice de fapt, s'au strecurat totuşi multe pla~ 
nuri cari n'au ajuns la realizare decit mult mai tirziu, şi printre 
atitea proiecte utopice, ideia unui progres nelimitat al omenirii a 
găsit întinsul unul din cei dinttiu și cei mai convinşi susținători. 


D 


Curentul nou se afirmă acum din ce în ce mai puternic. Pe- 
rioada ce se întinde dela Descartes la Kant a fost considerată ca 
o biruință deplină a Raţiunii, întunerecul a pierit. Peste tot ne in- 
“timpină ca o caracterizare a timpului, cuvintul de «lumină» (lu- 
mières, Aufklärung, illuminismo). Era firesc ca istoriografia să ca= 
pete și ea o nouă îndrumare, cu toate că spiritul vremii e hotărit 
<anti-istoric». Superioritatea prezentului raţional întunecă trecutul 
absurd. În explicarea însă a acestui trecut, intervin factori noi: geo- 
grafia și clima, mediul fizic a cărui înrturire o susține Montesquieu 
şi care lămureşte alcătuirea în cursul istoriei a unui spirit general. 
La Voltaire, clima, cîrmuirea şi religia au de=opotrivă înriurire a- 
supra minţii omenești, şi e acum fapt bine stabilit că «les hommes 
ont acquis plus de lumières d'un bout de l'Europe à lautre que 
«lans tous les âges precedents!). Şi Turgot, dacă ar fi avut răga= 
zul să dezvolte «Discursurile asupra Istoriei Universale» ce le pre- 
gătea, ar fi fost o figură însemnată a istoriografiei secolului al 
XVIII-lea. In schiţa pe care a lăsat-o, în două prelegeri din 1750, 
se intrezărește ceeace va fi mai tirziu împărţirea istorică a lui 
Comte, în cele trei stadii ale evoluţiei intelectuale; o epocă în care 
omul tinde spre o explicare supra=naturală a fenomenelor, o altă 
fază a «expresiilor abstracte» şi o a treia în care s'a ajuns la ob- 
servarea acţiunii mecanice a legilor naturii, ?) Iar firul care unește 
aceste etape deosebite ale dezvoltării minţii omeneşti e fără îndoială 
ideia progresului, ajunsă acum concepţiune organică a Istoriei Uni- 


1) Cf. Croce, Teoria e storia della storiografia, p. 225 şi urm. 
2) Cf. M. Ralea, op. cit. p. 49—50, 

Me 
versale, aşa cum fusese Providența în doctrina lui Augustin şi în 
expunerea mai recentă a acestei teorii, pe care o făcuse Bossuet, 
Ideia a ciştigat în orice caz două din cele mai însemnate grupări 
ştiinţifice ale secolului «luminii». Enciclopediştii și prietinii lor, 
Helvetius, D'Holbach, inspirați de teoriile lui Locke, găsesc posi= 
bilitatea unei modificări şi a unei ameliorări neîncetate a spiritului 
omenesc prin educație și instituţii. In Sistemul Social al baronului 
d'Holbach, educaţia, legile, forma de guvernămint îi fac pe oamenii 
mai buni sau mai răi, creşte deci cu atit mai mult antipatia faţă 
de trecut, de care un D'Alembert de pildă sar fi lipsit cu uşu» 
rință. Progresul viitor se va dezvolta, subt imboldul rațiunii, nu însă 
aşa de uşor cum i se păruse bunului abate de Saint Pierre. În ce 
consistă însă acest «progres»? Care-i scopul către care tinde? 

Fiziocraţii, în chibzuielile lor economice, răspund «fericirea». 
După definiţia lui Mercier de la Rivière somenește vorbind, cea 
mai mare fericire posibilă stă intro cit mai mare abundență de 
obiecte de care să ne putem bucura și într'o cit mai mare libertate 
să ne folosim de ele» 1). Intregul rost al civilizaţiei se reduce astfel. 
la o fericită organizare a producţiunii și a distribuţiei, a cărei rea= 
lizare nu întrece puterea omului. Dealtmintrelea, libertatea econo= 
mică pe care o revendică școala lui Quesnay se poate concepe și 
subt direcţiunea politică a despotismului luminat, aşa cum îl putea 
vedea ori=cine în Prusia lui Frideric, în Austria lui Iosif al II-lea 
şi chiar în Rusia marei Ecaterine. Această formă de cirmuire li se 
părea economiștilor că e compatibilă cu noţiunea progresului. 

In acelaș an însă, în care Turgot expunea auditoriului Sorbonei 
teoria sa asupra progresului în istorie, Academia din Dijon dădea 
un premiu lui Rousseau, care susținuse teza contrară. Încă dela 
1723 «Fabula albinelor» a englezului Mandeville stirnise mare in- 
dignare prin concluzia sa, că la temelia ori=cărei civilizaţii sunt 
viţiile, iar nu virtuțile omenești. Se ştie că Rousseau reia această 
teorie şi face din ea un sistem bine încheiat. Fericirea, omul n'a 
putut-o afla decit în nevinovăția vieţii primitive, iar civilizaţia ma- 
terială l'a făcut capabil de ură și de crimă. Odinioară Tacit găsise 
în sălbătăcia vechilor germani un exemplu de virtute, pe care il 
opunea societăţii romane decăzute,?) Rousseau invinovăţește agri“ 


1) L'ordre naturel et essentiel des sociétés politiques, 1767. Cf. Bury 
ibid, p. 173. 

2) Aceiaşi apropiere o face şi D. N. Iorga, Desvoltarea așezămintelor 
politice şi sociale ale Europei, Bucureşti 1920 | p. 4. 

«cultura și metalurgia de=a fi pus capăt existenţei fericite a unei 
Arcadii primitive. Originea răului e idee de proprietate, aducă= 
toare de vrajbă. E de prisos să amintim răsunetul imens al acestei 
concepțiuni, care ridică tragica întrebare dacă întreaga dezvoltare 
a «progresului» civilizaţiei n'a fost o greşeală. !) 

Optimismul nu-i de altfel nota caracteristică a scriitorilor mai 
însemnați ai secolului, în Candide, realitatea dă aspre dezminţiri 
filosofului Pangloss, al cărui optimism îndărătnic devine ridicol. Dar 
a existat oare vre-odată fericirea desăvirşită, care să justifice re- 
gresul civilizaţiei ? Părerea contrară a fost susținută cu succes de 
cavalerul de Chastellux, care dovedește fără multă greutate că o 
fericire totală a omenirii n'a putut avea niciodată ființă. Oricum, 
vremea autorului se apropie de un grad mai mare de fericire indi- 
viduală decit oricare alta, și în orice caz preocuparea de a asigura 
această existenţă fericită a intrat de-acum în prevederile oamenilor 
de stat. Nu apăruse Comte ca să arăte greutatea de=a stabili un 
criteriu sigur al «fericirii». 

Către sfîrşitul veacului ideia şi speranța progresului capătă 
astfel un nou îndemn. Sébastien Mercier zugrăvește o stare — pentru 
el ideală—a societății, în «anul 2240». E interesant de observat că 
în învățămîntul viitorului, istoria e definitiv lăsată la o parte, tre» 
cutul fiind cel mai rău exemplu «de la disgrâce de Phumanite». 
lar Volney, cugetind melancolic la 1789. asupra «ruinii Imperiilor», 
e vizitat de un geniu care-i arată că toate nenorociril> omenirii 
sunt datorite relei sale înțelegeri, dar că acum tiparul dă putință 
ideilor să se răspindească în spaţiu și în timp. Cu glas profetic, 
întorcindu=se spre apus, geniul proclamă că «strigătul libertăţii ri- 
dicat pe celelalte țărmuri ale Atlanticului a ajuns pînă la vechiul 
continente 3). O mare mişcare se pregăteşte, care va duce mai de= 
parte naţiunile pe calea progresului. 

Acum însă se ajunge la fapte °”). La oamenii Revoluţiei ten- 
dinţile contrarii se tmbinau într'un amestec ciudat. Pentru Robes= 
pierre, Rousseau era un oracol, dar în discursul prin care înființa 
la 1794 cultul Fiinţei Supreme, nu-și ascundea admirația pentru 
progresele omului civilizat. Polemica academică a maeștrilor, dis- 
ala o inlocuiau cu argumente violente. Chaumette şi Hébert, e= 





1 Ba ibid.: Ch, IX. was civilisation a mistake ? 

2) Ibid. p. 200. 

3) V. pentru rolul ideii de progres în pregătirea mentalității revoluționare, 
M. Ralea, op. cit. p. 57-8 

i 
levii lui d'Holbach, plătiră cu viața antagonismul urmaşilor lui: 
Rousseau. Se încercase realizarea practică a concepțiilor filosofice 
în ordinea politică: ruperea oricării legături cu trecutul, construi= 
rea logică, matematică a unei Constituţii perfecte, care ieșise inara 
mată, ca Minerva, din crierul Convenţiunii, trebuiau să aducă ome=: 
nirii noua eră a fericirii universale. Se ştie că primele rezultate ale 
generoasei porniri fură războiul extern şi teroarea lăuntrică. Nā- 
dejdea în mai bine era însă așa de puternic sădită în minţile acestei 
generaţii, încît vestita «Esquisse d'une Peinture historique du Progres 
de Vesprit humain» a lui Condorcet fu scrisă în clipe tragice, fără 
ca urmărirea lui Robespierre și amenințarea  sfirşitului apropiat să 
fi putut clinti speranțele autorului şi să-i fi alterat seninătatea. 
De-alungul celor zece perioade, în care împarte istoria omenirii, îl 
urmăreşte gîndul deza desluși mersul ei inainte «spre adevăr şi fe- 
ricire». Idealismul ti ascundea greutăţile unei asttel de întreprinderi : 
a scrie o istorie generală a civilizaţiei, așa cum o plănuise, era o 
imposibilitate pentru Enciclopedistul luminat, dar nepregătit, lipsit 
pe de-asupra și de cărţile necesare. A scos însă în evidență revo= 
luţiile ; acea a tiparului, cea ştiinţifică a lui Descartes, dela care 
pornește o nouă perioadă care se încheie cu revoluţia politică, pe 
care o trăiește el însuşi și care-l va ucide. Dar progresul nu se 
va opri aci; viitorul va vedea triumful egalităţii de ori-ce natură, 
fără deosebire de naştere, de avere, de sex sau de rassă. Toate 
popoarele lumii vor ajunge la gradul de civilizaţie al Franţei și ab 
Statelor=Ulnite, iar cunoștinţile omului vor creşte la infinit, chiar 
dacă puterile lui fizice nu vor spori, prin descoperiri neincetate de: 
instrumente mai perfecţionate şi de metode nouă. Departe de-a se 
lepăda de învățămintele istoriei, le consideră ca cea mai sigură: 
dovadă a mersului ascendent spre progres. !) 


ii kai 


Testamentul intelectual, pe care îl lăsase Condorcet, n'a fost 
pierdut şi tnriurirea postumă a scrierii se poate lesne urmări. Teorias 
progresului trecuse însă granițele Franței; ea se dezvoltă paralel 
şi în cugetarea altor țări. Dacă Hume în Anglia rămăsese nein- 
crezător în perspectiva unui mers ascendent spre perfecţiune, nă= 


1) Bury ibid. p. 215 Cf. analiza foarte complectă a D-lui Ralea, op. cit.. 
p. 50—58, 

dejdea unei ameliorări sigure a « Averii Naţiunilor» inspiră teoriile 
economice ale cărţii lui Adam Smith, acest îndreptar al oamenilor 
de stat britanici dela începutul secolului al XIX-lea. Chiar Gibbon, 
scepticul istoric al «Declinului şi Căderii Imperiului Roman», 1) 
crede că oricare ar fi vicisitudinile viitorului, întoarcerea la barz 
barie e cu neputinţă. Amestecul tendinţilor opuse duce la curioase 
contraziceri; Godwin, într'o «Cercetare asupra Dreptăţii politice» 
41793)?) crede, cu Rousseau, că civilizația a adus o stare de lu- 
cruri nesuferită, merge chiar mai departe, deoarece nu regăseşte fe= 
ricirea decit în anarhie, dar nu-şi ascunde speranța că omenirea e 
totuși perfectibilă, socotind, între altele, că pămîntul poate hrăni o 
populaţie infinit mai numeroasă, a cărei creştere progresivă poate 
continua fără greutate încă zeci de mii de ani. Se ştie că replica 
pesimistă o dădu la 1798 prima ediţie anonimă a scrierii lui Malthus ; 
primejdia suprapopulării, categoric formulată în consecinţile ei fu- 
neste, opri avintul optimismului revoluţionar, ce cuprinsese în urma 
cetirii scrierii lui Godwin pe poeţii prea entuziaști Wordsworth şi 
Coleridge. Aceştia o părăsiră însă mai tirziu, spre deosebire de 
Shelley care îi rămase credincios. Ea inspiră şi pe Owen, a cărui 
încercare de-a înfăptui în America utopia socialistă e cunoscută. 

In Germania Wolf dăduse un înțeles mai restrins optimismului 
lui Leibniz, părăsind elementul dinamic al teoriei; atit puterile lumii 
fizice cit şi valorile morale ale lumii etice fiind constante, progresul 
colectiv ar fi deci o iluzie. Incă din 1744 Herder protestă împo= 
triva acestei teorii «statice», revenind zece ani mai tirziu asupra 
acestor chestiuni prin ideile sale asupra unei filosofia Istoriei ome= 
nirii. Concluzia pare a fi că din diferitele forme de civilizaţie care 
s'au dezvoltat, cele mai înalie n'au fost încă atinse, fără însă să 
apară o convingere bine stabilită întrun progres nelimitat. Și Kant 
luase atitudine la 1784, față de aceste probleme, prin «Ideia unei 
Istorii Universale după un plan cosmopolitic», fără a se rosti nici 
el categoric în favoarea ideii de progres. Spiritul cumpănit al fi- 
losofului din Königsberg așteaptă să cunoască legile invariabile ale 
dezvoltării sociale, înainte de-a distinge o direcţie generală în des- 
făşurarea istorică. Preocupările etice sunt la el mai accentuate, şi 
îl fac să dea mai puţină atenţie progresului ştiinţific şi material. 


1> Se ştie că Bury a publicat o ediţie nouă a operii lui Gibbon. cu note 
şi adausuri, 


2) Enquiry concerning political Justice. Cf. ibid. p. 224. 

Scrierile lui Rousseau şi ale abatelui de Saint-Pierre i-au fost cu= 
noscute și, caşi acesta, a consacrat una din ultimile sale scrieri 
«păcii perpetue». Rămine totuşi în marginea curentului și e chiar 
caracteristic că pesimismul unui Schopenhauer s'a putut dezvolta pe 
temeliile sistemului kantian. De=alttel aceste consideraţii istorice ale 
lui Kant nu înseamnă decit un adaus la expunerea sistemului său 
filosofic. 

Altfel la Fichte. Acest cugetător așează dezvoltarea istorică 
în centrul preocupărilor sale, considerind însă că o concepțiune fi~- 
losofică a lumii există aprioric, fără ajutorul faptelor istorice. Pentru 
împărțirea în cinci perioade pe care o încearcă, criteriul său e «li= 
bertatea», iar tendința de apropiere de acest ideal dă desfășurării 
trecutului un mers - progresiv, In zilele lui (1804), omenirea e încă 
într'o fază intermediară între autoritate și rațiune, dar ciţi=va ani 
mai tirziu, în cuvintările către națiunea germană, socoate că etapa a 
fost trecută și că în fruntea progresului viitor va sta Germania ; 
reacţiunea împotriva imperialismului napoleonian se răsfringe astfel 
asupra filosofiei istoriei. 

Mai bine cunoscute sunt ideile lui Hegel, Caşi la Fichte, fa- 
zele lui istorice pot fi deduse aprioric din principii metafizice, dar 
descrierea lor e mai amănunțită. In dezvoltarea omenirii, el distinge 
spiritul care devine din ce în ce mai conștient de propria lui li- 
bertate. !) Perioadele istorice sunt faze necesare ale acestei auto= 
revelații care e întii subiectivă, pe urmă obiectivă, pentru a deveni 
la urmă absolută. Prima fază ar fi acea a lumii orientale (China, 
India, Asia anterioară) a doua a Antichității clasice (Grecii re 
prezentind tinereţea iar Romanii maturitatea), iar a treia, cuprinzind 
istoria medievală și modernă a Europei, aparține neamurilor ger- 
manice. Cu atingerea scopului stabilit dela început, conștiința de= 
plină de sine, absolută, a spiritului, dezvoltarea omenirii s'a încheiat; 
ea a fost progresivă în trecut, dar şi-a ajuns țelul şi nu mai poate 
avea nici o veleitate de propășire, orice ameliorare a stărilor sociale 
sau morale fiind de-acum înainte de prisos. Această concluzie ex- 
clude fireşte orice idee de progres în viitor. Și Goethe ' de=alttel 
în convorbirile lui cu Eckermann, își arată neincrederea într'o astfel 
de dezvoltare nelimitată, presupunind că va veni o vreme în care 
Dumnezeirea obosită va trebui să înoiască creaţiunea. °) 


1) V. H. Ste Remarques sur la philosophie de l'histoire de Hegel 
în Revue d'Histoire de la Philosophie | 41927) p. 321 şi urm. 
2) 23 Octomvrie 1828. Cf. Bury ibid. p. 259; 





www.dacoromanica.ro 


17 


Esi i a 

Erau acum și alte cauze care puteau duce la slăbirea, dacă 
nu chiar la dispariţia ideii de progres. Cu prăbuşirea imperiului 
napoleonian şi a ordinii politice ce o înființase, încercarea Revoluţiei 
dăduse greș. Trecutul învia; vechile dinastii îşi. reluau drepturile, 
iar Regele Franţei iscălea «charta» în al nouăsprezecelea an al 
domniei, ca şi cum fr ămintarea politică și socială a acestor ani şi 
războaiele imperiului cu tot amestecul lor de glorie și de urgie, 
n'ar fi fost decit un vis urit. Intelectualii de frunte, Chateaubriand, 
De Maistre, Lamennais, se întorceau către Biserică, cerind tradiţiei 
catolice o îndru nare şi o doctrină. Istoriografia, dominată în secolul 
«luminii» de principii filosofice protivnice trecutului, devine și ea 
acum restauratoare a vechiului regim, cuprinsă fiind de nostalgia 
vremilor apuse °). Simpatiile romantismului se îndreaptă hotărit spre 
Evul Mediu, calomniat de cugetătorii secolului al XVI-lea; ad- 
jectivul «gotic», aproape o insultă în zilele Enciclopediştilor, işi 
schimbă acum înțelesul pejorativ în renume. Grecii și Romanii, e- 
roii Renașterii, fac loc epopeei cruciatelor și cavalerismului, răz= 
boaiele punice luptelor dintre Saxoni şi Normanzi, constituţiile A- 
tenei, și ale Spartei libertăţilor Elveţiei lui Wilhelm Tell,  raționa= 
lismul cumpănit idealismului mistic. Curente nouă stăpinesc literas 
tura franceză: Doamna de Staël descopere Germania, Quinet tra- 
duce /deile lui Herder, iar Cousin îşi caută inspirația în scrierile 
lui Hegel. à 

O altă lucrare, scrisă în urmă cu un secol, ajunge abia a- 
cum, prin traducerea lui Michelet, la o mai mare răşpîndire. Scienza 
nuova a lui Vico fusese prea puţin băgată în seamă în zilele au- 
torului; Montesquieu o răsfoise nepăsător, dar primele decenii ale 
veacului al XIX-lea îi rezervau o strălucită primire. Filosoful ita 
fian văzuse desfășurarza istoriei în cercuri succesive — aristocrație, 
democraţie, monarhie —suprapunindu-se în spirale uniforme?) cu 
<ricorsi» (întoarceri îndărăt). Orice preocupare de fericire era străină 
doctrinei sale fataliste, cum era străină și concepțiunilor lui Fichte 
şi Hegel. Cousin, pontitul filosofiei oficiale din. Franţa, recunoaşte 


1) B. Croce. Teoria e storia delia storiografia, p. 243. 

2) De fapt trei faze: teocratică, aristocratică şi democrato=monarhică. Cf. 
N. lorga, Generalităţi cu privire la studiile istorice, Vălenii de Munte 1911, 
p. 9, V şi Dr. Al Slătineanu, Teoria Revoluției ¿G. Sorel Il, în Viaţa Ro- 
mînească 41922) p. 15 a extrasului). 


www.dacoromanica.ro 


ca şi Hegel o dezvoltare progresivă în trecut, o consideră însă 
încheiată şi îi refuză orice perspectivă viitoare, pe cînd Jouflroy. 
în «Réflexions sur la philosophie de Lhistoire» pate mai puţin ca- 
tegoric, Rămăsese de altă parte o grupare de sideologi», în mijlo= 
cul cărora Cabanis, prietenul lui Condorcet, continua să proclame 
credința în progres. Această credință şi-o însușiseră oameni ca Lar 
place, Bichat şi Lamarck, ea se afirmă în Decade philosophique, 
revista care numărase printre întemeietorii ei pe economistul J. B. 
Say. Cu un efect mult mai mare asupra opiniei publice, ideia 'de 
progres pătrunde în expunerea pe care Guizot o dă «Istoriei civi- 
lizaţiei în Europa». Noţiunea de dezvoltare, de progres, îi pare «idea 
fundamentală a cuvintului civilizație». Răsunetul acestei interpretări 
fu așa de mare încit chiar Chateaubriand, în studiile sale istorice 
din 1831, se despărți de Bossuet în această privință și admise po- 
sibilitatea uxei înaintări neîntrerupte a progresului social, 

Oricum «progresul» în sine era o noțiune încă prea vagă, 
cuprinsă în optimismul reformatorilor şi al revoluţionarilor sau în 
teoriile abstracte despre Natură şi Raţiune ale marii Enciclopedii, 
Kant spusese că nu se ivise încă un Kepler sau un Newton, care 
să descopere o lege a mișcărilor civilizaţiei. Ciţiva cugetători frane 
cezi încearcă acum să împlinească această lipsă; Fourier la 1808, 
Intro «teorie a celor patru mişcări şi a destine!or generale» hărăzi 
lumii binelacerile descoperirii lui. Omenirea trăise numai 5000 de 
ani, din cei 81000 pe care trebuia să-i ajungă, şi de-abia dela el, 
Fourier, fără revoluţie, numai prin sistemul lui de falanstere, o fe= 
ricire desăvirşită trebuia să lumineze pămintul. Mai mult încă, o 
metempsicoză bine chibzuită îngăduia sufletelor trecutului să cu- 
noască bucuriile viitoare şi o „teorie a unităţii universale“ asigura: 
continuarea acestei dezvoltări în alte planete, după stirşitul vieții 
pămintești : 

Fourier nous dit: Sors de la fange 

Peuple en proie aux deceptions, 

Travaille, groupé par phalange, 

Dans un cercle d'attractions... 
cintă entuziasmul lui Bérenger 1). Orioit de absurdă pare această 
utopie, contribue fără îndoială la răspindirea ideii unui progres- 
nețărmurit, 


1) Cf, Bury, ibid. p. 281. 

De fapt, contele de Saint-Simon scrie încă din 1814 că «virsta 
de aur nu-i în urma, ci înaintea noastră. Este perfecțiunea ordinei! 
sociale» !) În succesiunea ce o dă perioadelor istorice, şi Evul 
mediu îşi aduce contribuţia la acest progres al instituţiilor, nemai. 
fiind deci nici o lacună în dezvoltarea neîncetată a unui mers ase 
cendent. Unei epoci de spirit critic şi de revoluţie ti urmează, în 
ritmul pe care l'a găsit, alta de organizare şi de statornicire. O+ 

` nouă religie <fizicistă» va coordona noțiunile pozitive ale vremii, 
iar țelul suprem, fericirea, va fi atins prin îmbunătăţirea soartei 
claselor muncitorești. °) In rindurile înaintate ale socialismului, caşii 
în tabăra opusă a reacţiunii, cuvintele de «libertate» și «democraţie» 
şi-au pierdut încă de-atunci înțelesul. Curentele extreme se ating ;. 
societatea viitoare, aşa cum o înfățișează discipolii lui Saint-Simon, 
Olinde Rodrigues şi Enfantin, e supusă unei autorităţi. aproape 
teocratice, aşa cum şi-o închipuise mintea catolică a lui Joseph de 
Maistre, sau teoria lui De Bonald, Spre deosebire însă de aceşti 
adepţi ai vechiului regim, comunitatea dela Mânilmontant își aţintise 
privirile asupra viitorului. Din toate dibuirile nesigure ale primei 
faze a socialismului, apare necesitatea din ce în ce mai imperioasă 
a unui sistem, a unei legi care să închege nădejdile ce se îngră= 
mădeau subt flamura ideii de Progres. 


at 


Realizarea acestei orînduiri o încercă dela 1830 Auguste- 
Comte, într'un spirit sistematic și ierarhic, prin clădirea masivă a. 
cursului său de filosofie pozitivă. Nu-i aci locul de=a repeta Íu- 
cruri prea bine cunoscute: ajunge constatarea că de-alungul celor 
trei stadii ale dezvoltării omenești pe care le deosebeşte — teologic, 
metafizic, pozitiv— progresul işi urmează mersul cu regularitatea: 
unei mișcări astronomice, Dintre obiecţiunile ce le-a ridicat sistemul 
lui Comte, pe lingă acea destul de gravă că lasă cu totul la o- 
parte tot ce nusi european (omisiune moștenită dela Condorcet), 


1) V. în privinţa lui St, Simon M. Ralea, ibid. cap. II ¿Saint-Simon et 
les Saint=Simoniens) p. 78 şi urm. Saint-Simon considera progresul nu ca o pro= 
babilitate, ci ca o lege fatală. 

2) O înrturice directă a acestei concepţii asupra lui Bălcescu a relevat=o: 
de curind DI. G. Zane: sldeea de progres necesar, conceput ca o lege istorică 
pe care o întilnim în mai multe din lucrările sale, este a doua mare idee Saint= 
Simoniană introdusă în opera sa», Marx şi Bălcescu în Viaţa Rominească! 
Aprilie 1927 p. 49. 

rămi-e fără îndoială în picioare aceia că exclude orice posibilitate 
de variaţiune în desfășurarea istorică. Contingenţele nenumărate ale 
întimplărilor izolate pot sau nu modifica direcțiunea unei serii de 
evenimente ? Intrebarea rămine fireşte deschisă. 

Sunttrei laturi ale concepțiunii lui Comte despre progres pe care 
Bury le scoate în evidență. !) Progresul a fost şi este încă în con- 
tinuă desfăşurare; dar această dezvoltare are un scop, nu se poate 
prelungi la infinit. Intocmai caşși la Hegel, care crease un alt sistem ` 
închis, omenirea va găsi în stadiul «pozitiv», în care întră, struc- 
tura organizării sale definitive. Două evenimente, în special, pot fi 
prezise cu o siguranță matematică: dispariţia catolicismului, ruină 
istorică a altor veacuri și desființarea totală a miiitarismului și a 
spiritului războinic. În această privință deziluzia veni foarte repede. 
Profetul mai apucă războiul Crimeei, prima obiecțiune brutală adusă 
de realitate sistemului său filosofic. 

A doua fature caracteristică, unde iarăși apropierea de Hegel 
nu poate fi tăgăduită, este indiferența totală a lui Comte în materie 
de fericire. Consideraţiile lui fiind de ordin strict științific, riguroasa 
determinare a viitorului lasă la o parte orice altă preocupare. Con= 
dorcet s'ar fi minunat desigur de această afirmare a progresului, 
desbrăcată de orice tendință de ameliorare. 

Şi al treilea punct asupra căruia insistă Bury este fără in- 
doială de mare însemnătate. Regimul viitorului, către care tinde 
inexorabilul mers al progresului este întemeiat pe legi sociologice 
absolute, aplicate cu toată rigoarea de-o autoritate mai presus de 
orice critică sau discuție. Dimpotrivă, tendința generală a vremii 
era spre liberalism, spre o cit mai mare restringere a puterilor și a 
posibilităţilor de intervenţie ale statului. Pentru Comte însă «stadiul 
critic» era depășit şi stadiul organic, pe care îl concepea, desființa 
orice veleitate de libertate individuală. De-aceea înrturirea teoriilor 
lui nu se simţi aşa curind, deşi pătrunde mai tirziu, chiar fără cu- 
noştința directă a izvorului, pînă şi to Kulturhistorische Methode a 
lui Lamprecht; :): 

Cind însă Mill își publică la 1843 «Sistemul Logicii», subt 


1) Bury, ibid. p. 304 şi urm. 

2) Cf. Ibid. Note, p. 368, Aceiaşi observaţie la Bernheim, Einleitung in 
die Geschichiswissenschaft <col. Găâschen, 1920, p. 30). Pentru ideia progre= 
„sului la Lamprecht, V. M. Ritter, Die Entwicklung der  Geschichtswissens= 
chaft, p. 455 şi urm, 

impresia proaspătă a cetirii «cursului de filosofie pozitivă»; noua: 
metodă de cercetare a științii sociale era încă onoutate, Nou. de= 
asemenea și punctul de vedere opus «ciclurilor» lui Vico: dez- 
voltarea istorică. fără oprire sau regres, urmează © traiectorie în 
timp, îndreptindu=se, deşi Mill n'o afirmă încă în mod absolut, spre 
stări mai bune şi mai fericite. ') La Buckle, a cărui «Istorie a Ci- 
vilizaţiei în Anglia» avu un mare răsunet, progresul determinat în 
primul rind de elementul intelectual e admis ca un fapt sigur, care 
nu mai e discutabil. ° Cauzele singure pot fi obiect de cercetare. 
Statistica e adusă în sprijinul acestei teorii, care caută să supuie 
faptele sociale unor legi generale. Mai puţin citită, cartea Ameri- 
canului Draper, adoptind ideia progresului, contribui şi ea mai tirziu 
la răspindirea ei dincolo de ocean. 

La 1850, tocmai un secol după prelegerile lui Turgot, Javary 
putu să scrie în micul volum întitulat De l'idée de progres că a- 
ceastă idee devenise «o lege generală a istoriei şi a viitorului: o7 
menirii», De fapt, în -anii dinaintea revoluţiei din 1848, oameni de 
păreti cu totul opuse erau totuși uniţi printr'o credință comună în 
dogma progresului. Această credință era admisă de Michelet şi de 
Quinet, pentru care insemna dezvoltarea treptată şi sigură a liber- 
tăţii; era îmbrăţişată de Leroux şi de Cabet, partizanii comunis- 
mului umanitar, ca şi de Louis Blanc care=şi publica corganizarea 
muncii» într'o Revue des progres. Deosebirea dintre ei era în de- 
terminarea mijloacelor potrivite pentru a duce mișcarea mai departe: 
libertatea personală sau autoritatea statului, două formule, -două 
şcoli. 

Și Alexis de Tocqueville, al cărui studiu asupra” «Democra= 
ției americane» apăru la 1834, vedea cu un fel de «teroare reli- 
gioasă» desfăşurarea implacabilă a unui proces de nivelare, consi= 
derind cu mult fatalism progresul aproape mecanic al tendinților 
egalitare. Ca și Sorel, autorul unor «/luzii ale progresului» de care 
va fi vorba mai pe larg, Bury vede o influență directă a acestei 
scrieri a lui Tocqueville asupra concepțiunii lui Proudhon. Puţini au 
afirmat mai categoric credința în progres decit autorul «Filosofiei pro= 
gresului», opunind-o hotărit, in omni genere, casu et numero, ideii 
Absolutului: «Tot ce am scris vre=odată, tot cezam afirmat sau 


2) V. asupra acestei concepţii P. Barth, Die Philosophie der Geschichte 
als Soziologie, p. 251 şi urm. 

3) Bury, ibid. p. 310. Totuşi Buckle contestă progresul în ordinea mo= 
rală. V. Barth, op. cit. p, 828 şi urm. 

*dezminţit, ‘am scris, afirmat sau dezmiriţit în numele unei singure 
idei, aceleia a Progresului» 1). 

Triumful ideii se vede din chiar actele oficiale ale guvernului 
revoluționar dela Paris în 1848. Armand Marrast, redactind Consti= 
tuţia celei de-a doua Republici, află rațiunea sufragiului universal 
în slegea nevăzută care cîrmuiește societăţile» şi care nu-i alta de 
“cit legea progresului. Printre cei care văd în progres o îndrumare 
spre egalitate, trebuie menţionaţi în primul rind Victor Considérant, 
-elevul lui Fourier, Pierre Leroux care asigura generatiilor trecute 
„posibilitatea de-a găsi într'o nouă viață egalitate de condiţii cu cele 
viitoare, şi Proudhon, pentru care Progresul era «drumul de fer al 
libertăţii». Ideia unui progres spre egalitate, păstrind libertatea in- 
dividuală, inspiră «Viitorul Ştiinţii» cartea tinărului Renan dela 
1849, Optimismul entuziast al primei redactări contrastează vădit cu 
nota sceptică pe care autorul o adaugă la 1890, cind îşi publică 
-după mai bine de patruzeci de ani lucrarea tinereţii. Socialismul 
sentimental al primei jumătăţi a secolului făcuse loc rigidei con- 
strucţii teoretice a lui Marx, Inegalitatea, pe care Renan o credea 
„definitiv condamnată în 1849, îi apare mai tirziu ca o condiţie ne- 
-cesară a progresului, pe care nici atunci nu-l contestă, fără însă 
a-i mai indica o ţintă precisă, Contrastul între cele două concep- 
“țiuni nu arată numai evoluția gindirii lui Renan, ci e caracteristica 
schimbării punctului de vedere dintre jumătatea și sfirşitul veacului 

- al XIX-lea. In vremea însă, în care seria «Viitorul Știinţii», ideia 
progresului susținută de-opotrivă de curentele protivnice ale libe- 
ralismului democratic şi ale socialismului autoritar nu mai întilnea 
opunere hotărită decit în vestitul Syllabus al greșelilor, înşirate de 
Papa Piu al IX-lea. A 80-a eroare, împotriva căreia se arunca a~ 
natema pontificală, era astfel formulată : 

Romanus Pontifex potest ac debet cum progressu, cum libe- 
ralismo et cum recenti civilitate sese reconciliare et componere ?), 

Dar acest veto categoric al bisericii nu mai putea opri trium- 
ful unei idei, în sprijinul căreia descoperirile recente ale ştiinţii a- 
-duseseră atitea realizări concrete. Intre 1820 şi 1850, maşina cu a- 
buri, hrănită de cărbuni, schimbase aspectul lumii, aducind în eco= 
nomia și tehnica industriei modificări esenţiale, reducind totodată 
„distanţele și timpul. Incă înainte de inaugurarea drumului de fer 


1) Bury, ibid. p. 317. Cf. M. Ralea. ibid. pp. 129, 136. 
2) Bury, ibid. p. 323. 

dela Liverpool şi Manchester, a cărui iuțeală nebănuită însemna 
restringerea spațiului, un spirit conservator ca Southey proclama 
domnia viitoare a aburului într'o- lucrare intitulată «Sir Thomas 
Morus sau Discuţii asupra progresului societății». Se poate adăuga 
acestei recunoașteri entuziasmul lui Emile Barraut, care într'un ar- 
ticol de un neașteptat lirism în coloanele prozaice din Journal des 
Débats descria bucuria tuturor «prietenilor progresului și ai civili= 
zaţiei» 1) cu prilejul inaugurării liniei ferate dela Paris la St, Ger- 
main în 1839. Ideia de progres, odinioară ipoteză ştiinţifică, pe 
urmă dogmă filosofică, socială și politică, ajunsese acum formulă 
gazetărească. Ce dovadă mai sigură a răspindirii și a succesului 
acestei concepțiuni ? 

Poeţii se lasă şi ei stăpiniţi de ideia biruitoare. Incă dela 1842, 
Tennyson îi închinase poemul său Locksley Hall. Mai puternică 
apare credinţa în progresul nelimitat al viitorului în acel Plein Ciel 
care încheie «Legenda Veacurilor> a lui Victor Hugo: 

L'homme enfin prend son vol et jette son bâton. 
Et lon voit s'envoler le calcul de Newton 
Monté sur lode de Pindare. 

Infrățirea tuturor popoarelor, spre care se îndrepta avintul 
nestăpinit al cugetării, găsi în Expoziţia dela 1851, la Londra, o 
consacrare oarecum oficială, Principele Albert putu să proclame că 
ținta supremă a dezvoltării istorice era realizarea unității omenirii. 

Repeziciunea uimitoare a progreselor tehnice ducea oare ome= 
nirea numai decit spre mai multă fericire? Intr'o «teorie a progre- 
ssului» apărută la 1867, H. de Ferron sublinia că «toutes nos mer- 
veilleuses inventions sont aussi puissantes pour le mal que pour 
le bien». Cam tot atunci, în «microcosmul» lui Lotze, se arăta că 
progresul adusese în multe privințe o apăsare mai covirșitoare. 
Ideia de progres mai avea de trecut o etapă pentru a ajunge la 
stăpînirea necontestată a tuturor. spiritelor. 


Într'adevăr «progresul progresului» se reduce pentru Bury la 
trei stadii; °) în cel dintii, care se încheie cu Revoluţia franceză, 
idea fusese formulată, fără a fi însă examinată destul de amănunțit. 


1) V. şi numele unei societăţi de ajutor mutual a lucrătorilor : «Société 
du Progres», Ralea, op. cit. p. 109. 
2) Bury, ibid. p. 334—5, 

In a: doua perioadă, subt impulsiunea puternică a descoperirilor 
științifice, însemnătatea ideii. de progres crescuse, și se căutase o. 
lege: generală a acestei dezvoltări. Părinţii socialismului şizo insu- 
șiseră ; pătrunsese în crezul politic al reformatorilor, precum și în 
construirea sistemelor filosofice. După tipărirea, la 1859, a originei 
Speciilor a lui Darwin, se leagă de ideia de progres noţiunea de 
„evoluţie biologică, -dindu=i astfel soliditatea _ unei. temelii. ştiinţifice 
pe care o cercase zădarnic aiurea. 1) 

Rindurile cari încheie lucrarea lui Darwin arată lămurit această 
colaborare a evoluţiei și a progresului: «putem fi siguri că succe» 
siunea obișnuită a generaţiilor n'a fost niciodată întreruptă și că 
nici un cataclism n'a pustiit lumea întreagă. De=aceea putem privi 
cu oare=care incredere spre un viitor sigur, de o durată tot atit de 
inapreciabilă. Şi deoarece selecţiunea naturală lucrează pentru bi~ 
nele fiecărei fiinţe, toate împrejurările trupești şi sufleteşti vor tinde 
a progresa spre perfecţiune». 

Acest optimism se simte şi în cartea lui Spencer, Social Statics, 
inspirindu=i de-asemenea credinţa intr'o omenire pururi perfectibilă. °) 
Dar acest progres nu era datorit, cum crezuse secolul al XVIII-lea, 
activităţii conștiente legislative şi didactice, ci unei adaptări incon- 
ştiente la condițiile nouă ale vieţii sociale, în dezvoltarea lor succe= 
sivă. Intreaga teorie se sprijină pe ipoteza că anumite însușiri do- 
bindite de o generație pot fi transmise ereditar celor viitoare. Re- 
zultatele neaşteptate la care ajunseseră biologia și geologia lărgiseră 
perspectiva istorică în timp, aşa cum. descoperirile astronomice ale 
lui Copernic lărgiseră perspectiva cosmică în spaţiu, cu cite=va 
secole în urmă. Mulţi găseau, împreună cu Huxley, în îndelungatul 
progres al omenirii în trecut, o chezăşie sigură a unui viitor mai 
frumos; şi e vrednic de observat că punctul său de vedere era 
strict etic, fără a promite neapărat fericirea viitoare. Lucrările de 
vulgarizare contribuiră şi ele la răspindirea ideii de progres în a 
doua jumătate a veacului al XIX-lea, făcind din ea o axiomă ştiin= 
tifică, după ce devenise o convingere politică şi o directivă de cir- 
muire. °) 

Cu această constatare Bury îşi închee cercetările, arătind că 


1) Uniiau incercat însă să despartă aceste noțiuni. V. Barth, op.cit p.496. 
2) Cf. P. Barth, op. cil. p. 364 şi urm. pentru răspindirea ideilor lui 
Spencer. 

2)'v. slegea progresului continuu» expusă de A, Dellepiane, La formule 
des progres, p. 206—7 a extrasului. 

nu întră în cadrul lucrării sale teoriile filosofice recente. 1) Inrtu» 
rirea ideilor lui Spencer ar fi fost totuşi un subiect interesant de 
urmărit, iar concepţia lui Durkheim, care vedea într'o dezvoltare 
progresivă a diviziunii muncii şi a specializării un factor esenţial 
de civilizaţie superioară, ar fi constituit poate un epilog firesc al 
acestui capitol, °) In definitiv, concluzia la care se oprește Bury e 
că ideia de progres nu poate fi despărțită în dezvoltarea ei de acea 
a știinţii moderne, a raționalismului, nici de succesul luptelor pentru 
libertatea religioasă şi politică °). Triumful ei a însemnat biruinţa unei 
nouă concepţii astronomice, afirmarea legilor naturii care înlătură 
amestecul Providenţii şi readuc nădejdea unei vieţi mai fericite de 
pe altă lume pe pămint, caracteristică esenţială a cugetării timpu= 
rilor moderne. 

Trebue deci să repetăm, ca o concluzie a acestei lungi analize, 
cuvintele lui Hegel, pe care și le însuşeşte şi Croce ca încheere a 
sintezei sale a istoriografiei; *) «Bis hierher ist das Bewusstsein ge- 
kommen», pînă aci a ajuns conştiinţa în dezvoltarea ei! Dar nu 
se poate tăgădui că atit conştiinţa cit și știința relativă Ía idee de 
progres au depăşit această limită, cartea lui Bury urmărește dez- 
voltarea unei concepțiuni pînă la apogeul ei filosofic, ştiinţific şi 
politic, lăsind însă la o parte—o spune chiar el— teorii recente care 
au mers dezvoltindu=se în anii din urmă. Chiar în cei şeapte ani 
care au trecut dela publicarea cărţii sale, s'a putut vedea că zgu= 
duirile economice şi sociale fără seamăn ale războiului au lăsat 
urme şi în ideologia contimporană. Dar tendinţile opuse ideii de 
progres, căci de ele va fi vorba în paginile care urmează, s'au ivit 
mai de mult, şi amintirea lor cît de sumară, implică revizuirea unor 
păreri care au fost emise încă din vremea cind noţiunea progre= 
sului se impusese majorităţii ca o formulă definitivă, 


1) The Idea of progress p. 348. 

2) Pentru Durkheim v. şi P. Barth, ibid. p. 630—42. 

3) Bury a mai publicat şi o «istorie a libertăţii de gindire» (A history 
of freedom of thought, Home University Library of modern Knowledge No, 74). 

4) Teoria e storia della storiografia p. 288. 5 

II 


Nu-i însă nevoie de-a insista în această scurtă recapitulare, 
asupra pesimismului modern, care se opune, prin definiție, ideii op- 
timiste de progres, Atitudinea reprezentanților acestor tendinți e 
îndeajuns de cunoscută: se ştie că Schopenhauer n'a văzut în progres 
decit o aparență și că Nietzsche a revenit de-a dreptul la ipoteza 
Antichității, acea a ciclurilor care repetă periodic, de-a lungul vea- 
curilor, o evoluţie identică. 1) Dacă aceste teorii au fost amintite 
de Bury, măcar în treacăt, în cursul expunerii sale, e vădit că a 
omis cu totul una din concepţiile filosofice și istorice ale veacului 
al XIX-lea, al cărei răsuneta fost neasemănat mai mare. Intr'adevăr, 
numele lui Marx şi al lui Engels sunt de-abia amintite, iar teoria 
materialismului istoric, la temelia căreia e manifestul comunist din 
Februarie 1848, şi pe care Antonio Labriola a numit=o cind=va 
<forma ultimă și definitivă a filosofiei istoriei» °), nici nu e pome= 
nită. Să fie oare și aci, între istoriografia marxistă şi cealaltă, o 
lipsă de înțelegere, ductnd fa învinuiri de sistematică ignorare? ?) 

Trebuie atunci să considerăm marxismul, cu concepţia sa, a 
luptei de clasă şi a antitezelor sociale, ca un adversar al ideii de 
progres, a cărei dezvoltare s'a identificat în oarecare măsură cu 
acea a democrației burgheze? In orice caz putem să stabilim dela 
început că respinge categoric măcar o lature a teoriei progresului, 
şi anume tocmai caracterul ei absolut. De fapt, Marx nu admite 
ideea absolutului, a găsit foarte exactă caracterizarea ideilor sale, 
făcută încă dela 1872, de un recenzent rus al Capitalului : «nu există 
asemenea legi abstracte. Fiecare perioadă istorică îşi are dimpotrivă 


1) D. I. Petrovici a caracterizat acum în urmă aceste tendinţi, într'o con» 
ferință despre «Credința în Progres». 

2) Croce, Materialismo storico ed economia marxistica, Bari 1921, p. 2, 

3) V. G. Sorel, Les il.usions du progres (ed. 4=a, Paris 1927) p. 1: 
<L/indifference que les professionnelis de l'histoire ont si généralement manifestée 
au sujet des méthodes historiques de Marx...>. 

legile proprii... Indată ce viața a depăşit o anumită perioadă de 
dezvoltare, trece dela. un stadiu la altul. şi ascultă de alte legi». 
Definiția, ce-i drept se aplică numai legilor economice, !) dar înţe= 
lesul ei restrictiv și relativismul său s'au întins repede, prin comen» 
tatorii marxişti, şi asupra ideii de progres. Labriola, un interpret 
autorizat al gîndirii lui Marx, a afirmat=o destul de limpede: «Re= 
lativitatea progresului e deci pentru noi consecința inevitabilă a 
antitezelor de clasă... Mașinile, care înseamnă triumful ştiinţii, devin 
în urma condiţiilor antitetice ale legăturii sociale, instrumentele care 
proletarizează milioane și. milioane de muncitori și de țărani liberi. 2) 
lar ceva mai departe: <progresul.a fost și este ptnă acum parţial 
și unilateral... Progresul, văzut astfel şi apreciat în noţiunea sa clară, 
apare ca un rezumat moral şi intelectual al mizeriilor omeneşti și 
al tuturor inegalităților materiale». ?) 

Concretizată în prima ei formă într'un manifest de luptă, teoria 
materialismului istoric trebuia să păstreze și față de ideea de progres 
caracterul ei totodată aprioric şi polemic. In această privință, nui 
de prisos să examinăm cu oarecare atenţie <lluziile Progresului», 
lucrarea publicată de G. Sorel încă dela 1908, în. evoluţia acestui 
scriitor, care s'a depărtat destul de repede de teoria pură a lui 
Marx, cartea corespunde unei faze marxiste mai accentuate, *) lată 
în orice caz punctul. său de plecare: găsind în « Manifestul comu= 
nist> afirmarea foarte precisă că «producţiunea intelectuală se tran= 
sformă odată cu cea materială» și că . «ideile oamenilor, noțiunile 
abstracte şi concrete, conştiinţa lor se modifică odată cu condiţiile 
de viață, cu relaţiile și viaţa lor socială», 5 aplică această formulă 
ideii de progres şi constată că teoria n'a ajuns dogmă decit pentru 
burghezia învingătoare, Deduce apoi în mod foarte logic că, «trebuie 





1) Reprodusă de Marx în prefața la a 22a ediţie a Capitalului, cu ob= 
servația că această descriere a metodei sale este excelentă, Cf. Le Capital, trad. 
fr. Paris 1926, 1, p. XCIILIV. 

2) Essais sur la conception materialiste de l’histoire, trad. fr., ed, 2=a 
retipărită, Paris 1928 p. 152. Parafrază a unui paragraf caracteristic al «Mani= 
testului Comunist», ibid. p, 329230, 

3) Ibid. p. 153. $ 

4) Ct. G. Pirou. Georges Sorel, Paris 1927, p. 20 şi urm. Bury a fo= 
jori gia lui Sorel, dar nu iza discutat mai amănunţit nici metoda, nici con» 
cluziile. 

5) E. R.=A. Seligman, L'interprétation économique de histoire (trad. 
fr.) p. 155=6, crede că «esența doctrinei lui Marx se găseşte în vestita frază: 
«Nuzi conştiinţa omenirii carezi determină existenţa, ci dimpotrivă, existența sa 
socială caresi determină conştiinţa», Dezaltfel Marx consideră instituțiile juridice 
şi politice ca o «suprastructură» a raporturilor economice, 

considerată ca o doctrină burgheză». lată deci teoria progresului 
coborită, de pe înălțimile abstracte ale unei doctrine definitive, la 
relativismul modest al lozincii de clasă, lozincă menită să cadă odată 
cu clasa burgheză care a impus=o. O analiză amănunţită a părerilor 
lui Sorel e desigur lipsită de actualitate; ') nu-i însă de prisos a 
urmări, pe scurt, expunerea paralelă a aceleași serii de teorii și de 
scrieri, văzute prin prizma materialismului istoric. 

Fără a considera originile mai depărtate ale ideologiei pro- 
gresului, Sorel işi începe cercetările cu vestita ceartă dintre cel 
«vechi» și «moderni» dela sfirșitul secolului al XVII-lea, polemică 
literară, căreia ti atribuie consecinţi «ce au depășit cu mult do- 
meniul artei». °) Nu contestă fnrturirea sistemului cartezian, pe care 
il găseşte «perfect adaptat unei aristocrații spirituale, cu pretenții 
de rațiune și doritoare de-a găsi mijloacele de-a tndreptăți uşurinţa 
ei. Progresul va fi un element esenţial al marelui curent care va 
ajunge la democrația modernă, pentrucă doctrina progresului îngăduie 
folosința, în liniște deplină, a bunurilor prezente, fără a se preocupa 
de greutăţile zilei de miine». ?) Teoriile pedagogice ale lui Condorcet, 
care preconizează  vulgarizarea ştiinţii şi generalizarea cunoștinților, 
inseamnă pentru el «trecerea dela literatură Ía ziaristică, dela știință 
la raționalismul saloanelor sau al adunărilor, dela cercetarea ori» 
ginală la declamaţie». *) Concepţiunea educativă a secolului «lu~ 
minii» fi pare a fi un enciclopedism superficial, o spoială uşoară 
de omni re scibili, permițind democraţiei să ocupe fără greutate 
salonul pe care tÍ va fi cedat nobilimea decăzută. Urmează un întreg 
capitol asupra «burgheziei cuceritoare», în care, conform principiilor 
marxiste, se demonstrează că «ideologia secolului al XVIII-lea este 
cea care convine condiţiilor de viață ale unei clase ajutătoare a 
regalității», % clasă de tuncționari ai statului monarhic, care va 
forma pe teoreticianii revoluţiei. Se insistă cu deosebire asupra 
«fragmentelor» lui Turgot, în care se subliniază deosebirile ce le despart 
de concepția lui Bossuet, și vederile mai largi decit acele lui 
Condorcet, «Literatura și instituţiile sociale ale Doamnei de Stăel, 


1) V. în privința lui Sorel studiile D-lui Dr. Slătineanu, Teoria Revolu- 
ției în Viața Rominească: l, (1920 pp. 192=205), Il, (1922 pp. 181-95 şi HI 
1923 pp. 117228). 

2) Les illusions du progres, p. 29 

3) Ibid. p. 49. 

4) Ibid. p. 54. 

5) Ibid p. 80. 

arată că după Revoluţie, deşi aparențele nu sunt favorabile unui 
progres al literilor, totuşi condițiile generale sunt prielnice unei stră= 
jucite manifestări a noilor curente literare, a căror înfăptuire nu 
poate întirzia. Ințelegerea ce autoarea o arată pentru Evul mediu, 
care nu mai întrerupe dezvoltarea progresului, şi pentru rolul «pa» 
siunilor puternice» și al mișcărilor violente ca factori ai acestii 
dezvoltări dovedeşte încă odată că «tezele cărții sunt dominate de 
condițiile istorice (ale vremii în care a fost scrisă), fapt interesant 
de amintit din punct de vedere marxist». !) 

Trecind pe urmă la doctrina evoluției, ti află originile politice 
în mişcarea de deşteptare naţională, care s'a opus în Europa im- 
perialismului napoleonian. Consideraţiile istorice pe care Savigny le 
introduce în studiile juridice și punctul de vedere evoluționist al lui 
Darwin în biologie prezintă pentru Sorel analogii izbitoare. °) Con- 
știința populară întăţișată ca o realitate și dezvoltarea istorică asi» 
milată evolutiei organice a unei ființe vii, iată ideile caracteristice 
ale «istorismului» acestei perioade; rezultă de aci că. doctrina pro» 
gresului a trebuit să-şi însuşească elementele esenţiale ale teoriei evo= 
luţioniste, adoptind ritmul încet al unei mișcări. ordonate. Direcţia 
fatală a acestui progres în cursul veacurilor, spre o democraţie 
-egalitară, inspiră scrierea lui Tocqueville şi, prin ea, gindirea lui 
Proudhon. Cu acest prilej se aminteşte însă obiecţiunea formulată 
de Marx, că tendinţile egalitare aparțin secolului al XIX-lea și că 
veacurile precedente n'au urmărit numai decit acelaş scop. Nu se 
poate constata o unitate ideologică decit într'o perioadă mai scurtă, 
în care putem găsi condiţii economice constante. ?) 

Cu triumful democraţiei, ideia de progres își pierde insem- 
nătatea, misiunea ei fiind îndeplinită, Lacombe, urmat în această 
privință de Langlois şi Seignobos, în «Introducerea» la studiile 
istorice, *) ajunge să considere numai progresul intelectual, dtnd 
precădere. criteriului ştiinţific. Pentru Fouillee de asemenea ideia 
de progres e strins legată de acea a democraţiei, ^) şi ambele noțiuni 


1) Ibid. p. 238. 

2) Ibid p. 245. 

3) Ibid. p. 258, Cf. în privința lui Proudhon, M. Ralea, Proudhon, sa 
conception du progrès et son attitude sociale, Paris 1922, cap. 2. 

4) Introduction aux études historiques p. 249. Cf. prefața lui H. 
Berr la volumul lui J, Toutain, L'économie antique Paris 1927, p. VII. 

5) Cf. P. Barth, op. cit. p. 406; Zunehmender Einfluss des Staates 
mit zunehmender Demokratie. 


www.dacoromanica.ro 


pom 

se găsesc nedespărțite în vocabularul- politic. contimporan. Rezu= 
mindu=şi cercetările, Sorel nu. află în: ideia progresului, la sfirşitul 
secolului “al XVI-lea, decit une pelite philosophie de gens du 
monde, !) foarte nimerită pentru a justifica folosința voioasă a bo~ 
“găţiilor clasei conducătoare ; ea devine pe urmă ofilosofie a istoriei, 
în vremea burgheziei liberale, spre a impune caracterul necesar al 
reformelor politice urmărite de ea. Cu triumful regimului democratic, 
ideea de progres se banalizează, devenind o formulă de întruniri 
electorale, peste care se mai aşterne, din cind în cînd, o uşoară spoială 
filosofică. In definitiv democrația, a cărei sărăcie de idei e evidentă, 
trăește-din moștenirea ideologică a vechiului regim, ceeace lămu= 
reşte aspectul complex-al teoriei progresului. Socialismul va trebui 
să răstoarne aceste minciuni convenţionale, să rupă definitiv orice le= 
sătură cu'acei ce «vulgarizează vulgarizarea secoluluial XVIII-lea». *) 
Există încă un-progres real în domeniul tehnicei productive, care: 
contribue la pregătirea revoluţiei sociale, pe care autorul o aia 
duieşte şi-o aşteaptă: 

“Şi-Rappaport, un alt comentator al doctrinei marxiste, îşi pune: 
intrebarea- dacă “progresul este o lege a istoriei. Fără a intra într'o 
discuţie: amănunțită, ajunge la concluzia că «nu vom fi în stare de-a 
rezolva chestiunea cită vreme nu vom distinge progresul mijloacelor 
necesare unei ameliorări a stării omenirii de progresul. însuşi al 
acestei stări, Progresul condiţiilor necesare bunei stări generale e: 
manifest și indiscutabil. lar dacă fericirea întirzie, aceasta depinde: 
de noi. Nu este o lege a istoriei obiective, automatice, care să ne: 
asigure un progres. nesfirșit». ê) 

De»altfel nici Labriola, ale cărui păreri le-am amintit mai sus, 
nu respinge ideia unei continuități istorice, din care nu exclude cu 
desăvirşire ideia de progres, o reduce însă la rolul unei unităţi de 
măsură, pentru evaluarea devenirii omenești. «E neindoelnic că pro= 
gresul nu cuprinde material succesiunea generaţiilor și că noțiunea 
sa n'are nimic categoric, deoarece societăţile au fost și în regres; 
dar aceasta nu înseamnă că această idee să nu poată fi folosită ca 
un fir conducător şi ca o măsură, pentru a da un înţeles proce= 





1) Sorel, op. cit. p. 275. 

2) Ibid. p. 276 

3) La philosophie de l'histoire comme science de l'évolution, Paris 
1925, p. 25. 

sului istoric», °) Dar «legea» propriu zisă a progresului nu poate 
fi menţinută. «Progresul, a cărui noțiune nu-i numai empirică, dar 
æ totdeauna supusă împrejurărilor (circostanziale) şi deci limitată, 
nu atirnă peste cursul lucrurilor omeneşti ca o ursită sau ca un 
fatum, nici ca o poruncă», °) 

Nici destin, nici lege ; un criteriu, un fel deza privi înşirarea 
faptelor istorice, atit şi nimic mai mult. E și aci o reacțiune im- 
potriva  teleologiei abstracte, pe care gindirea lui Marx o moşte»= 
nise dela terminologia hegeliană °). Dar teleologia în sine întimpină 
împotrivirea reprezentanţilor actuali ai ideii marxiste. Intr'un «ma= 
nual popular de. sociologie marxistă», N. Bukharin a scris că tele= 
ologia (doctrina finalităţii) duce de-a dreptul la teologie (doctrina 
Dumnezeirii), Procesul evoluţiei, atit de strins legat de noțiunea 
progresului, trebuie examinat în toate amănuntele sale, ţinindu=se 
seamă de toate formele care au apărut în natură, «nu numai de 
acele care au supravieţuit, dar şi de acele care au pierit sau care 
pier», Unde sunt astăzi mamuţii, unde sunt zimbrii? Dar popoarele 
care au creat civilizațiile dispărute ale Americii? «Nimeni nu-şi 
mai aduce aminte de ele. Cu toate aceste, din numărul nesfirșit 
al societăţilor și al speţelor, unele au supravieţuit şi «se perfecţi- 
onează». Ce înseamnă deci «progresul»? Înseamnă numai ca să 
zicem din zece mii de combinaţii nefavorabile evoluţiei (combinaţii 
diverse de condiții) sunt una sau două favorabile». Privit în acest 
fel, tabloul se schimbă și îşi pierde «tot caracterul său divin şi 
-teleologic» *). . 

Nu se poate totuși spune că filosofia istorică a lui Marx nu 
se avintă şi în viitor. Spre deosebire de Hegel, care găsise în 
vremea lui limanul definitiv al istoriei universale, Marx vede mai 
departe ?). Finalităţii urmașii săi ti substituie o implacabilă <nece= 
sitate cauzală», care, prin formele trecătoare ale capitalismului, va 
duce omenirea spre biruinţa definitivă a regimului socialist °). «Karl 


1) Essais sur la conception materialiste de Lhistoire, p. 169. 

2) Ibid. p. 148. 

3) Croce, Materialismo storico ed economia marxistica, p. 7-8. In ` 
privința înfluenţii lui Hegel v. H. See, Matcrialisme historique et interpră- 
tation économique de l'histoire, Paris 1927, p. 42 şi urm. Cf. şi D, Riazanov, 
Marx et Engels, Paris 1927, p. 48 şi urm. 

ab Boukharine, La théorie du matérialisme historique, Paris 1927, 
pp. 23-24. 

5) H. Ste, Remarques sur la philosophie de Phistoire de Hegel iw 
Rev, d'hist. de la philosophie, | p. 324. 

6) Boukharine, op. cit. p. 40. Asupra atitudinei lui Marx față de pro= 
gresul tehnologic, v. Barth, op. cit. p. 663. 

Marx vestea sosirea Mesiei. Nu ne apare într'adevăr, în multe 
privinţi, cu chipul unui profet?» ') «Neamul omenesc, pierzind 
raiul pămintesc (comunismul primitiv) trece prin sclăvie, iobăgie şi 
salariat, spre a găsi, la sfirşitul istoriei, încetarea luptei prin intra- 
rea sa în raiul ceresc al comunismului final. Era o concepţie teo” 
logică şi medievală, cu o puternică nuanţă de apocaliptism evreesc» ?), 
lată cum înțelege Croce, ca reprezentant al filosofiei şi al politicii 
liberalismului, să rezume perspectivele concepției marxiste. Oricum 
am privi=o, rămine faptul că teoria generală a progresului, afirmată 
în prima jumătate a secolului al XIX-lea ca o doctrină filosofică, 
răspindită de istoriografia <pozitivistă» inspirată de ideile lui Comte ?), 
e redusă de marxiștii care nu admit noţiunea progresului de cit 
întrun înțeles restrins la “proporţiile infinit mai modeste ale unei 
formule specific burgheze. Astfel privită, ridică împotriva ei duş- 
mănia comunismului; acesta caută să impuie lumei organizate după 
principii nouă, alte dogme și altă lege, care să corespundă noului 
stadiu al stăpinirii proletariatului. 
a 
e a 

Identificarea ideii progresului cu teoria evoluţiei şi cu prin- 
cipiile politice ale democraţiei *) era să ridice împotriva ei pe toţi 
adversarii acestor concepții. Triumful burgheziei democratice și al 
regimului parlamentar nu poate fi admis ca o soluție definitivă, 
nici de exegeţii marxişti, nici de susţinătorii ideilor reacționare. 
Dacă vom așeza alături de critica lui Sorel rechizitoriul pe care 
Georges Valois il îndreaptă împotriva «Religiei Progresului» *) (1911) 
vom constata încă odată că extremele se ating, cu atit mai mult 
că între cei doi scriitori au fost şi legături personale 6). 

În ori=ce caz la extrema dreaptă ca şi la extrema stingă, ura 
impotriva liberalismului şi a ideologiei lui e aceiași 7), «Dacă teo= 


1) H. See, Mattrialisme historique... p. 59. 

2) B. Croce, Libéralisme în Le Flambeau din 1 lan. 1928, p. 5. 

3) Croce, Teoria e storia della storiografia, p. 278 şi urm. V. însă 
categorica opunere a lui Ranke care admitea «progresul» în ordinea materială, nu 
Jnsă în cea morală. Cf. Barth, ibid. p. 773. 

V. depildă «indiciile progresului» formulate de A. Dellepiane, La for- 
mule du progres, pp, 23-24. 

5) La Religion du Progres. Etudes sur la morale laïque tn Histoire 
et philosophie sociales, Paris. 1924, pp:-25=165. 

6) V. în această privință B. croce, Libéralisme. 

7) G. Valois, op. cit. p. 46. 

tiile progresului: au avut un succes considerabil, la sfirşitul seco- 
lului al XVIII-lea, îşi pierduseră o mare parte din prestigiul lor în. 
veacul al XIX-lea. Lucrările stiinţifice se făceau fără ajutorul lor 
şi ele ar fi fost osindite la o iremediabilă decădere, dacă unele. 
persoane, străine de știință, nu le-ar fi ridicat din nou, întrebuin= 
tind descoperirile științifice. Spencer a fost unul din cei ce au con= 
tribuit mai mult la această ridicare» 1), De fapt, «dogma» în pă- 
rerea lui Valois, se afirmă în Franţa cu prilejul afacerii Dreytus:- 
<Romanul progresului inventat de filosofii secolului al XVIII-lea, 
revăzut şi întregit de Spencer, Büchner, Haeckel şi de anarhiști, 
devine acum doctrina oficială a guvernului pentru învățămintul 
primar» 2), Urmează o critică violentă a mai multor manuale ale 
lor Payot, Bayet și Primaire, destinate acestui învățămint, polemică, 
în ale cărei amănunte nu e locul să intrăm aci. Morala laică, pentru 
acest apărător al tradiţiei monarhice şi bisericești, a ajuns în mi- 
nile unei teocraţii care predică «metafizica evoluționistă» ?), urmă= 
rind peste tot, cu falşe pretenţii de nepărtinire, înjosirea religiei 
catolice şi a regalității, Vechiul regim, prezentat ca un adversar al 
Progresului, e condamnat de moraliștii laici, care de fapt, în con= 
cepţia criticului sapă temeliile însăși ale civilizaţiei, lucrind contra 
bisericii, contra familiei, împotriva patriei, a statului şi chiar a. 
muncii, pe care o închină cu desăvirşire «tiraniei intelectualilor». 
<Dar cînd aceşti domni nu vor mai avea nevoie de armatele na= 
ţiunii (pe care sunt incapabili să le organizeze şi să le conducă) 
atunci cînd vor crede că nu mai au a se teme de vre=o răscoală 
impotriva puterii lor... sediul guvernului Republicii va fi transferat 
şi de fapt acolo unde-i este astăzi spiritul, la Sorbona, în templul 
august al ştiinții şi al Raţiunii. Istoria ne învaţă însă că visurile 
despre purpura şi aurul făgăduite demnităţii omeneşti se încheie cu. 
aceste culori care sunt insă răspindite în lume prin fer și prin foc» *), 

Nu reținem din aceste învinuiri aduse regimului democratic 
şi ideii de progres, decit cuvintele din urmă ale frazei, care par a 
prevesti furtuna din 1914, Războiul a însemnat de fapt şi pentru 
elementele inaintate şi pentru acele ale reacţiunii o etapă hotări= 
toare, prin urmările lui politice şi sociale, Pe cind insă unii cred 


1) Ibid. p. 49, 
2) Ibid. p. 95. 
3) Ibid. p. 163. 
4) Ibid. p. 135. 

că evenimentul cel mai de seamă, în determinarea crizei, e revoluția 
rusă din 1917, !) ceilalți ti află punctul culminant chiar în izbucni= 
rea încăierării generale °). Aceasta e părerea lui Leon Daudet în 
scrierea vehementă ce-o îndreaptă impotriva «stupidului secol al 
XIX-lea»; e semnificativ că in fruntea celor douăzeci și două de 
greșeli capitale ale veacului al XIX-lea, pe care le înşiră ca într'un 
nou syllabus bisericesc, așează următoarele două axiome; «Veacul 
al XIX-lea este secolul progresului. Veacul al XIX-lea este veacul 
democrației, care-i progres şi progres neîntrerupt», 

După ce trece în revistă sstupiditatea spiritului politic» al 
unui regim care n'a știut să evite năvăliri ucigătoare, <aberațiunea 
romantică» a literaturii, dar mai cu seamă a Academiei franceze, 
care nu s'a învrednicit să primească printre nemuritori pe Daudet 
(tatăl), «decăderea filosofică», acea <a familiei și a moravurilor», 
atacul se îndreaptă cu aceiași îndirjire necruțătoare, împotriva 
«dogmelor ştiinţifice». Darwin se bucură de oarecare indulgență: 
ideile izau fost doar exagerate şi. denaturate de Spencer și de 
Haeckel. Dar principiul însuşi al evoluţiei, cu toate consecinţile 
lui ştiinţifice şi filosofice, în care naturaliştii britanici, subt preșe= 
dinția lui Sir Arthur Keith, şi-au afirmat încă dăunăzi deplina în- 
credere, îi pare cu desăvirșire înlăturat, Odată cu teoria evoluției, 
trebuie părăsită și «idea progresului continu, ‘susținută de revolu= 
ționari>. Nu există un criteriu sigur al progresului. Pentru unii 
ar fi emanciparea progresivă, pentru alţii complexitatea crescindă, 
dar amindouă pot slăbi rezistența organismelor individuale sau so- 
ciale care trec prin aceste transformări. Industrialismul, progres 
tehnic, scurtează durata vieţii, duce ca o necesitate împlacabilă la 
războiul care absoarbe mașinile şi mijloacele de distrugere ale in- 
vențiilor moderne. Nici din punct de vedere etic, nici în privinţa 
esteticii siluite de hornul și de ciocanul uzinei, stadiul industrial 
nu poate fi superior celui agricol, a cărui poezie liniștită dă vieţii 
altă seninătate decit cadența înfrigurată a maşinismului modern. Şi 
antiteza urmează, între existenţa idilică a cultivatorului viei şi viața 
chinuită a muncitorului fabricei lipsit de orizont și de tradiţie, între 
vechiul han pitoresc de odinioară şi hotelul modern care introduce 
peste tot regimul uniform al confortului banal și al bucătăriei lui 


1) G, Sorel, Les illusions du progres (ed. amintită) p. 31 şi urm. 
2) Léon Daudet, Le stupide XIX-e siècle, Paris 1922, p. 38. 

proaste, «lci colo pot fi progrese, ici colo regresiuni, aiurea statu 
quo, dar nu există Progresul, cu P mare, cum nu există nici E- 
voluţie (cu E mare)». !) Aceste două concepţii osîndite, una du~ 
“cînd în spate pe cealaltă «ca orbul pe paralitic», vor ajunge cu= 
vinte fără înțeles, repetate fără rost de papagalii viitorului: °) Şi 
nimeni nu va mai şti că aceste vorbe goale au dus altădată ome= 
nirea și în special Franţa la măcelul războiului. 

Daudet dezvoltă astfel argumentele lui De Maistre, Bonald 
şi cu deosebire acele ale lui Charles Mauras ?) împotriva demo- 
craţiei, concentrind asupra secolului al XIX-lea şi a tuturor pro= 
„ducţiunilor sale, literare, filosofice și ştiinţifice, focul temperamen- 
tului său polemic. Idea de progres, biruitoare în secolul „stupid, 
nu putea fi-o excepţie şi acest adept al ierarhiei şi al autorității 
tradiţionale o respinge categoric, proclamind falimentul ei total care 
ar coincide cu acel al principiilor democratice. 

Aceste tendinți pe care Daudet le-a moştenit dela scriitorii 
amintiţi mai sus, le=a transmis la rindul său altor vrăjmaşi ai su~ 
fragiului universal şi ai guvernului parlamentar, Ba într'o recentă 
biografie a lui Mussolini, se revendică prioritatea acestor idei 
pentru „Ducele“ italian. La 1921, în haosul politic al taliei fră= 
mintată de greve și de mişcări revoluționare, şeful fascist proclama 
intrun articol de ziar că oamenii aveau nevoie de dictatură. 
In Februarie 1922 afirma că veacul al XX-lea nu va fi urmarea 
veacului al XIX-lea, ci antiteza lui. Războiului care a lichidat te= 
oriile dela 1789 ti va urma un secol antidemocratic *). Aiurea se 
amintește că a avut cînd=va veleităţi literare și filosofice, şi că a 
arătat mai multor prieteni planul amănunțit al unei lucrări, „Mit şi 
Erezie“', care n'a fost niciodată scrisă. „Fabulei progresului con- 
tinuu fi substituia succesiunea contrastului acţiunilor şi reacţiunilor, 
„care au avut în lume un rol binefăcător“ 5}, Deci şi la Daudet, 
vrăjmaş literar al ideologiei secolului trecut, ca şi la Mussolini» 


1) Daudet, op. cit. p. 245. E interesant de observat că şi H, St. Cham» 
berlain restringe noțiunea progresului la ceiace putem constata la o anumită rasă, 
la o anumită naţiune, găsind orice generalizare prematură. V, Die Grundlagen 
„des 19. Jahrhunderts, München 1919, Il p. 854. 

2) Daudet, ibid. pp. 248=50. 

3) V. în special L'Avenir de Vintelligence în Romantisme et Révblu- 
ion, Paris 1925, pp. 49250. 

4) M. G. Sartatti, Dux, Roma, 1927, (Mussolini. Phomme et 'e chef 
«trad. tr. Paris 1927) p. 285, Biografia are o prefață a Ducelui caresi dă astfel 
autoritatea unei aprobări personale. 

5) Ibid. p. 267, 

realizator politic al tendinţilor antidemocratice, duşmănia se întinde: 
dela principiile politice la ideia progresului, Faptul e cu attt mai. 
caracteristic, cu cit şeful fascist a avut o pregătire intelectuală 
socialistă: a adus astfel în noua tabără, acelaș dispreţ al progresului 
democratic, pe care il învățase în rindurile grupărilor înaintate !).. 
Noţiunea progresului e admisibilă pentru evenimentele unei pez 
rioade limitate, în anumite ramuri ale activităţii omenești ; i se re=: 
fuză insă în ordinea nouă autoritatea dogmatică a unei teorii ge- 
nerale, Nu putem decit să constatăm încă o dată cit de strinsă e 
legătura dintre principiile filosofice și concepţiile politice: războiul 
Şi revoluţia rusă despart astfel și în istoria gîndirii două lumi deo- 
sebite. In această privință e caracteristic desenul alegoric al en- 
glezului Max Beerbohm, imagine precisă a pesimismului conteme 
poran: „E împărţitin două părţi ; La stinga „Viitorul, aşa cum îl 
vedea secolul al XIX-lea“. Vedem un John Bull solid, cu bărbia 
tare, bine-hrănit, crescut în ideile lui Spencer, privind cu plăcere 
și aprobare spre un alt John Bull, peste cincizeci de ani, cu totul 
asemănător, dar încă mai gros şi mai puternic. La dreapta „Viitorul, 
văzut de veacul al XX-lea“ e un tînăr slab şi trist, cu o brățară 
de doliu, care se uită cu teamă și sfială la imensul punct de in- 
trebare pe care=l alcătuiesc norii ingrămădiți la orizont“ $). Pină și 
în Anglia, ţara clasică a progresului industrial, optimismul social 
al vremii reginei Victoria pare zdruncinat, deși criza nu s'a afir- 
mat aşa de pronunțat în domeniul politic ca să ducă la o răstur= 
nare a regimului existent. 


HI 


Dacă totuşi în Franța, unde schimbarea valorilor politice și 
monetare a fost mai puțin violentă în anii din urmă, s'a putut 
dezvolta un curent intelectual protivnic ideii de progres și insti= 
tuţiilor democraţiei parlamentare, cu atit mai mult vom găsi aceste 
teorii în țările în care cataclismul economic a fost mai desăvirşit 
și ruperea legăturilor . politice cu trecutul mai accentuată, Ar fi 
chiar interesant de stabilit, din punct de vedere marxist, o proporţie 
între devalorizarea monetară şi acea a ideologiei politice, în dife- 
ritele țări ale Europei de după război. 


1) Asupra influenţi lui Sorel v. G. Pirou, Georges Sorel, pp. 53-5 şi Dr. 
A. Slătineanu, Teoria Revoluției, III p. 10 a extrasului, 

Această răsturnare a valorilor apare în orice caz cu o deo” 
sebită preciziune în Germania, unde s'a simţit efectul adinc al de= 
zastrului militar din 1918, al frămintării sociale din 1919 şi at 
revoluţiei monetare din 1923. Acţiunea evenimentelor se poate 
urmări și în domeniul filosolic; o nouă filosofie a istoriei, acea a 
lui Oswald Spengler, deşi a fost formulată încă înainte de cata 
strofă, a impresionat cu deosebire opinia publică după sfirșitul 
războiului. „Sfirşitul Lumii Apusene‘) a stirnit nenumărate co» 
mentarii, a dat chiar prilej unor lucrări în care punctul său de ve= 
dere e aplicat istoriei universale ?), Trebuie deci să ţinem seamă 
de părerea lui Eduard Mayer, marele istoric al antichităţii, a 
cărui atitudine ne dă nota caracteristică a istoriografiei germane 
actuale. Broşura pe care a consacrat=o cărţii lui Spengler °) cu- 
prinde nu numai o apreciere critică a acestei teorii, ci arată o 
„Weltanschaung“ a sa, o concepţiune istorică a lumii proprie, 

Schema ideilor lui Spengler e cunoscută; deosebeşte unifor= 
mitatea legilor naturii de individualitatea faptelor istorice şi  con= 
testă ori=ce unitate dezvoltării culturale a omenirii. Culturile mari 
răsar, cresc, își ating apogeul, se osifică pe urmă în civilizaţii 
moarte, care se sting după o decădere mai mult sau mai puţin 
îndelungată, fără să fie între rădăcinile acestor arbori culturali cea 
mai mică legătură. După culturile vechi ale Egipetului şi Babilo- 
nului, ale Indiei, ale Chinei şi a Mexicului, după cea „apolinică “ 
a antichităţii clasice, urmează cea „magică“ sau arabă, caresşi 
află începutul puţin înainte de era creștină și care face loc celei 
apusene sau „faustice“, a cărei dezvoltare, începută pe la anul 
1000 a intrat în veacul nostru în faza „civilizației“. Fiecare cul- 
tură e în sine un organism complect, care nu 'împrumută nimic 
celor ce se dezvoltă aiurea ; pină şi știinţile exacte sunt specifice 
fiecărui ciclu cultural : matematica lui Euclid n'are nici o legă- 
tură cu aceea a Indiei sau a Chinei şi continuitatea stabilită între 
ea şi cea modernă e ceva cu desăvirșire artificial. 


1) Der Untergang des Abendlandes, 2 vol., 1918=22. O analiză critică 
şi la P. Barth, op. cit. p. 791 şi urm. 

2) V. de pildă F. L. Crome Das Abendland als weltgeschichiliche 
Einheit, München 1922, v. în special ultimul capitol: Der Zusammenbruch des 
abendliindischen Staatensystems. 

3) E. Mayer, Spenglers Untergang des Abendlandes, Berlin 1925. La= 
tura filozofică a problemii a fost expusă la noi de DI. Prot. P. Andrei, Prob- 
leme de sociologie, Editura Casei Şcoalelor 1927, p. 233 şi urm, 

Fiecare cultură retrăieşte astfel cu formele ei specifice, a= 
ceiaşi dezvoltare ; partea lăsată întimplării e Indeplinirea mai mult 
sau mai puțin complectă a posibilităților fiecăreia. Comparind sta- 
diile diferite ale culturilor, găsește între ele surprinzătoare ana= 
logii ; astfel compară vremea Hicsoşilor în Egipet cu aceea a e- 
lenismului, cu perioada luptelor lăuntrice din China, cu aceea a 
împăraţilor bizantini uzurpatori din veacul al X-lea, sau cu epoca 
luptelor naţionale, care a urmat imperiului napoleonian. Tot așa a- 
numite curente intelectuale sau religioase pot avea în cicluri cul- 
turale deosebite aceiași valoare: asttel Pitagoricienii îşi găsesc 
echivalentul în mișcarea islamică sau în aceea a Puritanilor lui 
Cromwell. Acelaș criteriu aplicat personalităţilor mai insemnate, 
apropie pe Tutmes al III-lea, faraonul cuceritor, de August sau 
de Hoangti, întemeietorul imperiului chinez din secolul al III-lea 
n. de Hr. 

Dar dacă găsim în desfăşurarea trecutului repetarea, în forme pa= 
ralele, a fondului aceleiași dezvoltări, putem din istoria culturilor apuse 
să determinăm și viitorul celei «faustice> în care trăim. Nici această 
încheiere nu lipseşte: stadiul industrialismului, al <americanizării», 
înseamnă transformarea «culturii» apusene vii în «civilizație» moartă. 
Sfirşitul ei se apropie și noua dezvoltare culturală își va avea centrul 
aiurea, probabil în Rusia eliberată de tiranica presiune a lui Petru 
cel Mare, unde va creşte, între Răsărit și Apus, cultura vii- 
torului. 

Ar fi exagerat să afirmăm că Eduard Mayer îşi însușeşte în 
întregime acest punct de vedere. Comparaţiile lui Spengler sunt 
discutabile, Concepţiunea sa asupra culturii clasice, lipsite de spirit is- 
toric, e greşită; Platon, Aristotel, Polibiu, aduc destule dovezi tm- 
potriva acestei interpretări, Despărțirea absolută între sferele de 
dezvoltare culturală nu-i admisibilă. Dacă pentru culturile vechi ale 
Orientului sauale Americii se poate defini un cerc teritorial anumit 
de creştere şi de răspindire, terminologia însăși a lui Spengler do= 
vedeşte că pentru cea «magică» a Orientului localizarea e mult 
mai grea, Denumirea de «arabă» e cu totul improprie: «sufletul 
acestei culturi, aparţine prin concepțiunea dualistă a puterilor lumii, 
gîndirii iranice , înrturirea ei se întinde și asupra dreptului roman, 
prin juriştii sirieni, ceeace e încă o ipoteză. În orice caz anexarea 
lui Augustin «scolasticii arabe» și despărțirea lui de «spiritul occi= 

-dental» nu poate găsi aprobarea istoricului, °) «Astfel n'avem a face 
„cu un suflet nou, apărut de-odată (urplătzlich), ci cu o. dezvoltare 
culturală progresivă. care, subt influenţa împrejurărilor politice. şi in- 
telectuale cuprinde regiunile și popoarele cele mai diferite ; în urma 
încrucişării neintrerupte a acestor curente ea 'se transformă şi se 
„dezvoltă, în forme care se află, unele faţă de altele, şi în atingere 
:şi în contrast», : 

lar cultura «faustică», cu originea ei «nord-germanică». lasă 
ifa o parte popoarele romanice ale apusului Europei ; literatura spa 
niolă și cea franceză nu sunt oare elemente esenţiale ale culturii 
«apusene» ? Dar «unitatea» acestei culturi e oare așa de absolută 
încit să dispară înaintea ei individualităţile naţionale care îşi păs= 
trează nota caracteristică, în toate manifestările politice şi intelec= 
tuale ? Hotărit, nesfirșita complexitate n'o poate cuprinde -o singură 
formulă», °) 

În alte privinţi, Spengler împinge cu o viguroasă argumentare 
uși deschise de mult. Bernheim observase încă acum clțiva ani că 
împărțirea tradiţională a istoriei universale în «antichitate», «veac de 
mijloc» şi «vreme modernă» a fost combătută de specialişti înainte 
„de apariţia cărții lui Spengler. Domeniul istoriei generale a fost 
lărgit în timp de cercetarea vechilor culturi ale Asiei anterioare și 
ale Egipetului, în spaţiu de cunoașterea acelor ale Orientului de= 
părtat. «Şi dacă vorbim astăzi, de pildă, de <Evul Mediu», nu mai 
“înțelegem epoca cuprinsă între sfirșitul imperiului roman şi Reformă, 
“ci un anumit stadiu bine caracterizat al culturii, care într'o anumită 
“epocă a dezvoltării culturale se regăsește la popoarele. -cele mai 
«diferite, indiferent dacă termenul e- potrivit sau dacă trebue înlocuit 
cu altul».?) O definiție asemănătoare o dăduse mai de mult Roscher, 
dela care a moștenit-o școala istorică a economiei politice, Și la 
„moi un sociolog distins a împărţit acum în urmă istoria în faze 
:agrare şi, plutocratice, care alternează, în decursul vremii, în regiuni 
„deosebite. *) 

E dealtfel o tendință vădită a istoriografiei contemporane. și 
„a metodei ei comparative, această determinare a unor faze tipice, 
sau. cel puţin a unor evoluţii asemănătoare, Şi Vasile Pirvan a căutat 


i) Dass diese Auffassung irgendwie Zustimmung finden wird er- 
„scheint mir undenkbar. (op. cit. p. 18). 

2) Ibid. p. 22. 

3) Ibid. pp. 9=10. 

4) Cf. G. I. Brătianu, Teorii nouă în învățămîntul istoriei, laşi 1926. 

deslegarea enigmei, și el a distins în «curba ritmică complectă» 
succesiunea. vibrării maxime și a inerţiei. După ce s'a stins armonia 
culturii elene, <unde=va, în altă parte a omenirii, un alt ritm, pro= 
vocat de alte ciocniri de creşteri, va fi luat loc», 1) Aiurea, o spune 
lămurit : «Istoria devine atunci nu o naivă demonstrare a unui așa 
zis «progres», pe care poate milioanele de ani ce vor veni vor 
putea să-l constate și să=| definească, în ascendenţa lui, ci o privire 
sintetică peste viața acestei unice” ființe, Ulmanitatea, ale cărei forme 
concrete de vibrare şi ritm sunt în devenirea lor organisme complete, 
cu naştere, creştere, îmbătrinire şi moarte — nenumărate în varietatea 
lor, întocmai cum nenumărate sunt speciile unei familii biologice, 
în timpul și spațiul geologic». ?) S'a pus chiar de curind întrebarea 
dacă o regulă a repetării fenomenelor istorice e admisibilă. ?) Istoria 
economică, care are în vedere cu deosebire statistica masselor și 
dezvoltarea înceată -a instituţiilor, pare a stabili încă dela Cournot o 
deosebire între întimplările izolate, accidentale, individuale și: faptele: 
de un caracter mai general. *) E însă posibil de-a desprinde faptele 
istorice, care nu se repetă, din cursul încet al evoluţiei biologice a 
omenirii, în care aceleaşi cauze ar aduce în mod mecanic aceleaşi 
efecte? Care ar fi criteriul unei astfel de distincţiuni? Ce ar fi 
accidental, produs al întimplării, deci vrednic de însemnat şi istoric, 
ce ar fi firesc, susceptibil deza se repeta, deci neistoric ?%) : 

E greu de-a deosebi intro serie cronologică elementul indi- 
vidual şi calitativ, — singura putere creatoare în istorie, după Kurt 
Breysig —de cel cantitativ al dezvoltării masselor, °) Sau, ca să de- 
finim mai precis aceste categorii, ceeace e propriu-zis istoric de 
ceeace aparține economiei politice şi sociologiei, care nu caută ac= 
cidente, ci legi uniforme, Dar o astfel de cercetare iese cu totul din 
cadrul acestei lucrări. Ne putem totuși întreba, dacă reacţiunea 
destul de aparentă împotriva concepției unitare a devenirii istorice, 
nu înseamnă de fapt, pe altă cale, revenirea la ipoteza ciclurilor: 
infinit repetate ale cugetării antice. Culturile ce urmează dezvoltări 


1) Idei şi forme istorice, Bucureşti 1920, p. 15223. 

2) Ibid. p, 73-4. 

3) F. Lifschitz, äber das Problem der Wiederholung der Erschei- 
nungen in Archiv für systematische Philosophie und Soziologie XXX 
(1927) p. 67. 

4) H. Ste, Science et philosophie de l'histoire, Pa is 1928, p. 218 
i urm. 

j 5) Lifschitz, ibid. p. 70, 
6) V. Ste, op.cit. p. 119 şi urm. 

paralele, fazele identice ce se reproduc în forme diferite, în trecutul 
«diferitelor popoare şi care se vor reproduce. tot astfel şi în viitor, 
par a exclude orice noțiune de continuitate, chiar şi aceea a spira« 
felor lui Vico, Ele înseamnă în orice caz condamnarea ideii de 
progres şi a gîndirii optimiste a secolului trecut, Viitorul, ce in- 
semna o neîntreruptă ameliorare a vieţii omeneşti, apare acum de= 
terminat de legile altei ursite implacabile, care aduce pentru fiecare 
cultură decăderea fatală după apogeu. De aceea se şi dă atita in- 
semnătate;, în zilele noastre, problemii sfirşitului civilizaţiei antice. 1) 
In această privință, Eduard Mayer aprobă în întregime diese Auf- 
fassung des geschichtlichen Lebens, această concepţie a vieţii is- 
torice. Pesimismul vremii noastre seamănă cu acel al lumii romane 
din ultimile veacuri ale imperiului: apusul unei ideologii întunecă 
sfirșitul civilizaţiei. Zădarnice sunt progresele tehnice și economice 
ale veacului trecut, ele nu înseamnă decit precumpănirea intereselor 
materiale și înăsprirea luptei pentru avuţie, între naţiuni și între clase. 
Istoricul german crezuse odinioară că o concurență rodnică între 
diferitele popoare putea să menţie și să ajute progresul culturii uni= 
versele, dar. această iluzie s'a risipit. «Dela 4 August 1914 e fapt 
bine stabilit că moderna cultură a Europei a depășit în ultimile 
decenii ale secolului al XIX-lea punctul ei culminant și că dezvol= 
tarea ei a trecut în curba descrescindă». °) Dacă Spengler mai păs= 
trează vre=o speranță în viitorul neamului său, istoricul Eduard 
Mayer e şi mai pesimist, deşi spiritul său critic admite că deter= 
minarea precisă a viitorului e întotdeauna problematică. ?) lată însă 
o atitudine neindoelnică a unui fruntaș al istoriografiei germane, 
care își dă formal adeziunea fondului teoriei lui Spengler, părăsind 
din motive filosofice doctrina progresului, pe care alții o resping 
din convingere politică sau socială. Pornind din direcțiile cele mai 
deosebite și adesea opuse, argumentele tuturor ajung însă, în ce 
priveşte ideea de progres, la aceeași concluzie negativă. Şi e ca= 
racteristic faptul că Spengler respinge împreună cu progresul con- 
tinuu în istoria și teoria- evoluției naturale a lui Darwin şi trans- 


1) Cf. F. Lot, La fin du monde antique et le debut du Moyenage, 
Paris 1927. Aluzii la vremea noastră în cartea lui G. Ferrero, La ruine de la 
civilisation antique, Paris 1921. 

2) Ed. Mayer, op. cit. p. 4. 

3) Astfel nu se pronunţă asupra problemii crientale, care poate fi dezo- 
patrivă un incident trecător sau deschide o fază nouă a istoriei. E însă neindo= 
ielnic că pesimismul lui Spengler a contribuit mult la răspândirea orientalismului 
în Germania în anii din urmă, alături de filosofia contelui Kayserling. 

+ 
formarea înceată a păturilor geologice susținută de Lyell. Impotriva: 
acestor dezvoltări încete şi insensibile, revendică superioritatea unei” 
teorii «catastrotice». Încă odată, evoluţia și progresul au găsit aceiași 
dușmani. 1) 

* » * 

Ideile lui Spengler. au avut un răsunet cu atit mai mare în 
cugetarea altor ţări ale Europei, cu cit aceste ţări au fost lovite 
mai adinc de catastrofa războiului și au trecut prin prefaceri mai 
radicale, de ordin social sau politic. Rusia oficială e firește ciştigată: 
programului integral al materialismului istoric. Sunt însă în toate 
centrele mari ale Europei refugiații ruși, proscrișii în numărul cărora 
comunismul biruitor a înscris, de-avalma, reacționari îndărătnici şi 

` foşti vrăjmaşi ai ţarismului, a căror ortodoxie marxistă e însă suse 
pectă. În rindurile acestor pribegi s'au dezvoltat alte idei, iar unele 
aspecte ale teoriei lui Spengler au găsit în Nicolae Berdiaev °). un 
susţinător convins, Admiţind principiul sfirşitului civilizației apusene, 
filosoful rus ti dă însă o altă interpretare, specific rusească. 

Ideea dela care pornește e însă aceeaşi: «Am ieşit din cadrul 
istoriei... Ritmul. istoriei se schimbă: devine catastrofic... Nu ne mai 
putem încrede în teoriile progresului care au încintat secolul al 
XIX-lea şi după care viitorul apropiat ar trebui să fie întotdeauna: 
mai bun, mai frumos, mai plăcut decit trecutul care se duce. Suntem 
mai degrabă dispuși să credem că ceeace e mai bun, mai frumos 
sau mai plăcut se află nu în viitor, ci în veşnicie, și că s'a aflat 
şi în trecut, în măsura în care acest trecut s'a împărtășit de veș» 
nicie și a ridicat ceva veşnic». °) De fapt criza vremii noastre s'ar 
putea numi «sfîrşitul Renaşterii», Umanismul care a voit să dea 
omului o rațiune independentă a existenţi, îndepărtind amestecul 
supranaturalului, Íva lipsit de rostul esenţial al vieţii. Berdiaev dis= 
tinge renașterea creștină a secolului al XIIl=lea și al XIV-lea de 
cea umanistă a veacurilor următoare. Acest Trecento al lui Dante 
şi Giotto, care a urmat mişcărilor franciscane și dominicane și in- 


1) Cf. N. Boukharine, La théorie du matérialisme historique, pp. 78-81 
2) Un nouveau Moyen Age, Paris 1927 «trad. franceză a ediţiei ruseşti 
apărute în Germania). Traducerea greoaie lasă să se strecoare formele ruseşti 
ale originalului: Ulrich Gutten (p. 9) e Ulrich von Hutten. Cf. darea de seamă. 
a D-lui V, Harea în Minerva, No. 2, pp. 191=4, 
3) Ibid, pp. 5=6, 

floririi scolastice a vremii lui Toma de Aquino, înseamnă pentru 
el punctul culminant al gindirii europene. 1) Ce a venit pe urmă 
conţine germenul decăderii și sămința negaţiunii. Pozitivă şi crea- 
toare, cită vreme a întrunit tradiţia antică și spiritul creștin, Re 
naşterea devine negativă de îndată ce părăsește făgașul religiei. 
Reforma, care este o protestare, întăreşte aceste tendinţi ; «revolta 
şi protestarea inerente Reformei au determinat această evoluţie a 
istoriei moderne care a ajuns la «luminile» secolului al XVIII-lea, 
la raţionalism, la Revoluţie şi la ultimile lor efecte : pozitivism, so= 
cialism și anarhism, ?) lar aceste ultime efecte inseamnă de tapt 
«descompunerea Renaşterii» ; în gindirea lui Nietzsche şi în acea a 
lui Marx, în supraomul unuia și în colectivismul celuilalt, tradiția 
umanistă dela care au pornit amindoi îşi găsește negaţiunea, sau, 
ca să întrebuințăm terminologia cam greoaie a lui Berdiaev: auto= 
distrugerea. ?) La aceasta a contribuit mașinismul, care ucide scul- 
tura», prefăcind=o în «civilizaţie» — aci înrturirea lui Spengler e vă= 
dită. *) Urmează consideraţii foarte originale asupra efectelor. acestei 
descompuneri, ale cărei semne aparente sunt în zilele noastre pic= 
tura cubistă şi poezia futuristă. «Nu se mai regăseşte în această 
artă imaginea omului. Ea nu se mai deosebeşte de o lampă, de 
bulevardul unui oraș mare, se prăbușește în infinitul cosmic». În 
filosofie, Berdiaev îl caracterizează pe Comte ca un catolic per- 
vertit, construindu=şi sistemul pozitivist după o ierarhie aproape 
medievală, dar în gindirea contemporană pozitivismul constructiv 
face loc gnoseologiei kantiene, critice și destructive, În toate dome- 
niile activităţii intelectuale, ştiinţifice şi artistice, se simte istovirea 
puterii creatoare, prevestire a barbarizării Europei. Nostalgia ne= 
definită a sufletului contemporan aminteşte sincretismul perioadei 
elenistice şi dovedeşte gestaţiunea unei porniri religioase. Ea va 
purcede poate din Rusia puriticată de suferinţile Revoluţiei, al cărei 
suflet se va îndrepta atunci spre o Renaștere creștină. 

Astfel ritmul periodic al vieţii universale aduce sfirşitul vre- 
milor „moderne“ şi inceputul unui nou „Veac de mijloc“. Atitea 


1) Aceiaşi «nostalgie a evului mediu» la Henri Massis, Defense de 
l'Occident, Paris 1927, p. 256 şi urm. 

2) Ibid. p. 31. Observăm în treacăt că această idee e expusă şi de Daudet, 
Le stupide XIX-a siècle p. 21. v. şi recenzia scrierii lui J. Maritain, Trois 
Reformateurs, în Minerva, 3, p. 178=82. 

3) Ibid. p. 44 şi urm. 

4) Ea apare şi mai clar în articolul „Les destins de la culture“ în 
Chroniques, 2=e serie, publ. «Rameau d'or», Paris 1926, p. 72 şi urm. 

semne, atitea dovezi arată „că am ieşit dintro eră diurnă pentru 
a intra întruna a nopții“''). Evul mediu e „noaptea“ istoriei uni= 
versale, nu în înțelesul pejorativ al Enciclopediștilor, ci într'un 
sens mai înalt şi aproape mistic. Lumina zilei e superficială, întu= 
nericul nopţii e adinc, Noaptea e o realizare a nostalgiei de-a ne 
întoarce spre rădăcinile firii, spre izvorul vieţii. Valoarea însăşi a 
cuvîntului „reacțiune“ trebuie modificată: vremile nouă, ca și ince- 
puturile creştinismului, impun principii opuse individualismului u~ 
manist al civilizaţiei decăzute. Trecutul pe care curentul nou îl 
respinge e acel al vremii moderne menite distrugerii. O dovadă că 
religia de miine e, ca şi ceea a Evului Mediu, ceva colectiv și 
ierarhic, o aduce comunismul însuși, care-i așa de departe de in- 
dividualismul laic al istoriei „„moderne“, Idealul medieval al lui 
Berdiaev e așa de puternic, incit regăsește fără greutate concep= 
ţiunea augustiniană a „Satanocraţiei” şi a Antihristului, pe care 
de data această tÍ îmbracă în odăjdii comuniste. 

Filosoful găseşte şi noilor forme de ctrmuire —comunistă şi 
fascistă — aspecte medievale, fie numai prin faptul că nu se sprijină 
pe un principiu de legitimitate teoretică, ci că reprezintă manifes= 
tarea spontană a unei puteri, a unei voinți. Vremea nouă va tre= 
bui să apropie viața urbană de cea rurală, va pune capăt dez= 
voltării monstruoase a capitalismului şi a industrialismului, va 
înlocui naționalismul particularist al istoriei moderne cu un spirit 
mai universal, care va semăna cu internaţionalismul creștin al E- 
vului Mediu. Poate s'ar fi putut mai degrabă insista asupra ten= 
dinţii de reconstituire a vechilor grupări economice, care contras= 
tează cu individualismul proclamat de Revoluţia franceză ale cărei 
formule și le=a însuşit secolul al XIX-lea, În sindicatele munci= 
toreşti și în Sovietele comunismului, retrăiește poate ceva din 
spiritul medieval de breaslă şi de comună. Dar Berdiaev își urmă= 
reşte punctul de vedere în domeniul filosofic și politic; prevede 
astfel, în locul „atomismului“ timpurilor moderne, care macină 
principiul de autoritate și de ierarhie, o nouă ierarhie şi o nouă 
autoritate ce se vor substitui parlamentarismului decăzut, şi dom= 
niei absolute a bursei și a presei. Va fi din nou o reprezentare 
profesională, corporativă, care va înlocui sistemul de ctrmuire 
astăzi învechit al democraţiei burgheze, E posibil ca statul viitor 


1) Un nouveau moyen âge, p. 91. 

să fie o monarhie, dar va fi o monarhie sindicalistă, poate soviez 
tică ; Suveranitatea dictatorială ce se pregăteşte va ctrmui o socie« 
tate laborioasă în care o aristrocraţie spirituală va lua și ea parte 
la o muncă productivă, în care calitatea va întrece cantitatea, 
Femeilor le este hărăzit de-a avea un rol de frunte în noua pe» 
rioadă istorică ce se pregătește ; raționalismul bărbătesc se dezvoltă 
mai bine în timpul «zilei», dar în «noaptea» ce vine «elementul 
feminin își reciştigă drepturile» ?), 

În orice caz, vestind apusul civilizației moderne, Berdiaev 
înmormintează și idea progresului. «Ideia de progres va fi re= 
spinsă, deoarece ascunde adevăratele. țeluri ale vieții.. «Progresul» 
va înceta odată cu deznodămintul istoriei moderne, Va fi viaţă, 
va fi creaţiune, va fi conversiunea către Dumnezeu sau către 
diavol, dar nu va mai fi «progres» în sensul secolului al XIX-lea. 
E nevoie de-a opri accelerarea mișcării timpului care ne duce la 
anihilare și trebuie să dobindim gustul veșniciei» 2). 

Filosofii își vor spune cu mai multă competință părerea a= 
supra acestor probleme. Istoricul nu reţine de-ocamdată decit faptul 
următor, Critica ideii de progres, începută mai de mult de teore= 
ticianii marxismului și de unii apărători ai vechiului regim s'a dez= 
voltat cu deosebire după sfirşitul. războiului general. De fapt 
cu Spengler și cu Berdiaev, suntem în plină criză a ideii de progres. 
E o simplă întîmplare, dacă această categorică negațiune a pro= 
gresului, acest nou pesimism s'au ivit tocmai la un filosof german 
şi la un emigrat rus, oameni ale căror patrii au fost atinse mai 
greu de catastrofă şi au trecut prin schimbări mai radicale de 
ordin politie şi social? 

În aceste țări s'a manifestat de asemenea, în chip mai accen- 
tuat, şi orienialismul care a stăpinit deopotrivă  intelectualitatea 
germană și cea rusească, chiar dincolo de graniţele sovietice, în 
anii de după războiu, Dar acest interes pentru culturile şi pentru 
doctrinele orientale — care s'a ivit de»altfel şi în criza civilizaţiei 
antice—e un fenomen de ordin general. Se știe că atit ancheta 
asupra „chemărilor Răsăritului“, cit şi «apărarea Occidentului» a 
lui Henri Massis au fost publicate în Franţa °). Acum în urmă, 


1) Ibid. p. 163. 
2) Ibid. p. 161. 
3) Les appels de l'Orient (cahie s du Mois, 9-10) Paris 1925, Defense 
de l'Occident, Paris 1927, 

„criza lumii moderne“ e titlul cărții în care René Gutnon exami= 
nează problema sfirşitului civilizaţiei apusene, în lumina contrastului: 
dintre Occidentul civilizaţiei materiale și Orientul tradiției spiri- 
tualiste!). Şi aci se respinge ideia unui progres fără termen și se 
revine la idea ciclurilor succesive ale tradiţiei orientale, perioada 
actuală a istoriei omenirii fiind, după terminologia indiană, un 
„Sali-Vuga“”, o „virstă a întunericului, ceeace „e negațiunea tne 
săşi a ideii de „progres“ aşa cum o înțeleg modernii“ °). Sfirşitul 
perioadei „moderne“ a istoriei, în care s'a format și s'a dezvoltat, 
odată cu anumite tendinți ale cugetării şi anumite forme politice 
şi economice, idea de progres, trebuie să aducă în mod fatal şi 
apusul acestei doctrine. În această concepție criza ideii de progres 
este însăși criza lumii moderne, Sau poate trebuie, cu Valery, să 
generalizăm noțiunea de „modern“ şi să-i dăm valoarea unui a» 
numit mod de existență, care se găsește de asemenea, în cursul 
vremii în veacuri deosebite, după cum istoricii au găsit perioade 
«medievale» înainte de <Veacul de mijloc», care desparte Anti= 
chitatea de Renaștere. Dacă în ordinea spirituală ierarhia unui 
sistem unitar e o caracteristică a «Evului mediu» complexitatea și 
eclectismul unui amestec contradictoriu deosebesc faza «modernă» 
a gîndirii. În acest caz ar fi mai apropiate de acest suflet smo= 
dern» viața din Alexandria Ptolemeilor sau din Roma lui Traian, 
peste care era să apese amenințarea prăbuşirilor sociale şi eco- 
nomice ale sfirşitului lumii antice. 

Criza actuală a ideii de progres, manifestată în atitea scrieri 
din Europa de după război, pare a fi tocmai semnul cel mai vădit 
al unei «crize a spiritului», mult mai adincă și mai grea de de- 
terminat decit cea politică și economică ?), In mijlocul atitor idoli 
care s'au prăbușit sau se clatină, dibuirea nesigură a cugetării vese 
tește oare apusul ideii care a călăuzit în veacurile trecute dese 
tinele omenirii? 

In <epilogul», care-i încheie cercetările, J. B. Bury socotește 
că piedica cea mai de seamă pe care ideia progresului a trebuit 
s'o răpuie, în cursul dezvoltării sale, a fost „iluzia finalităţii“, 
Evul Mediu a avut pururea în vedere sfirşitul apropiat al judecății 
din urmă, neputindu=și închipui o altă concepție a vieţii. Pină și 


1) La crise du monde moderne, Paris 1927. 
2) Ibid. p. 22. 
3) P. Valery, Variété, p. 15. 

un Hegel, un Comte au. văzut în sistemele lor o limită pe care: 
omenirea n'o mai putea depăşi. Modificările aşa de repezi şi aşa 
de radicale ale teoriilor științifice, în ultima sută de ani, au de= 
prins însă mintea cu ideia unei răsturnări totdeauna posibile ale: 
doctrinelor prezentului. Dar dacă aplicăm acest principiu de rela= 
tivitate însăși ideii de progres? Nu cum=va necontenitele prefaceri 
ale ideologiei vor dovedi că această doctrină este şi ea o' iluzie 
a finalităţii» ? Nu cum=va viitorul va fi călăuzit de alte directive: 
şi va lăsa ideii de progres locul unui idolum saeculi al vremii 
«moderne», care va avea poate și ea atunci, în noua perspectivă 
a trecutului, vre=o altă denumire ? 

Să rezumăm. Din obiecţiunile ce le-am examinat în acest 
adaus la epilogul istoricului englez, două laturi trebuiesc deosebite 
cu mai multă luare aminte, Unele din tezele opuse iau ca punct 
de plecare teoriile politice și sociale care se identificaseră odi= 
nioară cu ideia de progres, și care sunt contestate astăzi în multe 
părţi ale lumii, deși, în Apusul Europei, această opunere e mai 
sensibilă în ideologie decit în fapt. Cirmuirea sovietică a Rusiei și 
dictatura țărilor mediterane sunt însă de=o potrivă de depărtate de 
regimul parlamentar, pe care Anglia îl hărăzise erei constituționale- 
a veacului al XIX-lea. Dar ideia de progres nu va supraviețui 
transformării unor sisteme de cirmuire, prefacere care n'a eşit 
încă din faza zbuciumului politic şi social ce trebuia să urmeze 
unui atit de mare război? 

A doua serie de obiecțiuni așează problema pe o bază mult 
mai largă şi atacă în ideea de progres principiul însuşi al civi- 
lizaţiei moderne, menită peirii. Nu se contestă progresul tehnic și! 
ştiinţific, care n'a înregistrat nici o oprire în mersul său atit de 
repede, de o sută de ani incoace. Se recunoaște că războiul, care 
a intensificat mijloacele de distrugere, n'a oprit totuşi răspindirea 
şi aplicarea altor descoperiri, a căror acțiune asupra vieții de toate 
zilele e de-abia la inceputul ei. Dar tocmai utilitarismul mecanic al 
unei civilizaţii materiale, în plină dezvoltare, înseamnă germenul 
decăderii ei. După cum, în concepția marxistă, industrialismul: 
burghez îşi creşte singur vrăjmașul, care=l va răpune, creind şi or- 
ganizind proletariatul, tot astfel cultura raţională a Europei mo- 
derne, preocupată din ce în ce mai mult de cerinţile vieţii ma- 
teriale, își sapă singură mormintul, uitind cu totul valorile inte=- 

lectuale în care şi=a găsit indrumarea !), Spiritualismul nu va putea 
renaşte decit dintr'o prăbuşire a materialismului apusean, care va 
pune capăt acestui «progres» și va deschide o nouă eră în dez= 
voltarea omenirii. 

Dacă privim însă chestiunea dintr'un punct de vedere «geo= 
politic», întinderea civilizației apusene —astăzi atit de osindite — pe 
întregul glob pămintesc, răspindirea uniformă a aceloraşi mijloace 
tehnice în regiunile cele mai depărtate constituie un proces în plină 
-desfășurare, Sfera acţiunii internaţionale se lărgeşte din ce în ce 
mai mult.  Metchnikov a putut, acum vre=o patruzeci de ani, să 
urmărească fazele progresului în istoria omenirii, trecînd dela civi= 
lizaţiile marilor rîuri la cea a mărilor, pentru a ajunge la faza «o= 
ceanică» a vremilor noastre. °) Şi Sir James Frazer a putut cons- 
tata că «legile naturale au ordonat... ca toate marile civilizaţii ale 
lumii să se nască pe păminturi roditoare, bine udate și supuse in= 
fluenţii atmosferice a mării». °) E de=altfel neindoios că Antichita= 
tea clasică și Evul mediu au gravitat în jurul Mediteranei, pe 
țărmurile căreia s'au perindat pe rind monarhiile străvechi ale Ori- 
-entului, colonizarea feniciană şi greacă, leziunile Romei şi Bizanțul 
în luptă cu cuceritorii Islamului şi cu cruciații. Timpurile moderne, 
descoperind o lume nouă, au strămutat spre oceanul Atlantic ri= 
valitatea economică şi politică a puterilor mari, iar redeșteptarea 
Extremului Orient şi imperialismul american vor îndrepta poate 
spre țărmurile oceanului Pacific centrul de greutate al concurenții 
comerciale și al viitorului echilibru politic. Oricum, distanța e mare 
dela primii decoperitori, care și-au avintat corăbiile în mări necu= 
noscute şi călătorul modern, care, în scurtul răstimp de cîte=va 
săptămini, poate ocoli «numai pămintul». * Fără a împărtăși iluziile 
lui Wells înt'o uniticare pașnică a omenirii, *) şi a feri Societatea 
Naţiunilor, acest supraparlament, de criticile aduse regimului par= 
lamentar şi idealului wilsonian, trebuie să recunoaştem că fazei na= 
ţionale a istoriei politice ti urmează pe nesimţite una continentală, 





1) v. răspunsul lui A. Meillet la ancheta din Les Appels de l'Orient, 


p. 303. 

2) La civilisation et les grands fleuves historiques, Paris 1889, p. 
156-60, 

3) L G. Frazer, Man, God and Immortality, trad. fr., Paris 1928, p, 
36 (La mer comme point de départ du progrès). 

4) Rien que la terre. Titlul cunoscutei scrieri a lui Paul Morand. 

5, Esquisse de l’histoire universelle, trad. fr. Paris 1925, p. 552. 

Cine ştie dacă nu vom ajunge, şi în acest domeniu, faza planetară- 
pe care oatinge în zilele noastre înterdependența economică a tuturor- 
statelor? De»altiel nici comunismul nu urmărește, prin stăpinirea 
universală, decit ceeace s'a numit în chip fericit <o întreprindere 
de standardizare omenească». !) Dar dacă omenirea, organizată și 
unificată întrun fel sau altul, va ajunge un furnicar, metodic și 
disciplinat, ce loc va rămine, în viaţa acestei societăţi de insecte, 
inițiativei individuale și personalităţii creatoare ? 

Această nivelare fatală a tuturor elementelor distinctive nu e 
insă singura soluție ce o putem întrevedea. Războiul, între alte 
consecinți pe care le va dezvolta viitorul, a adus şi în Răsărit 
deșteptarea unui naționalism xenofob şi agresiv, urmare neprevăzută 
a pătrunderii spiritului occidental. Trezirea urei de rassă nu va: 
desface solidaritatea creată de legăturile economice și de comuni= 
caţiile mai sigure şi mai repezi? Calea văzduhului apropie conti= 
nentele, dar apropierea sufletească o întirzie «trădarea cărturarilor> °), 
care menține între popoare bariera dușmăniei naţionale. Dar însăși 
baza materială a civilizaţiei noastre «mecanice» pare șubredă. 
Mijlocul veacului al XIX-lea a fost virsta fierului şi a cărbunelui,- 
iar dela 1900 petrolul a devenit conbustibilul unei noi dezvoltări 
tehnice. Cu cit însă producțiunea va crește, cu cit ritmul econo- 
miei mondiale va fi mai intens, pulsul ei mai înfrigurat, se poate- 
apropia şi ceasul istovirei păturilor geologice din care extragem a= 
ceste izvoare de energie. Statistici pesimiste afirmă că această po- 
liţă îşi ajunge scadența încă inainte de sfirșitul acestui secol. Va 
găsi pină atunci ştiinţa, în progresul ei, mijloacele tehnice care să 
înlocuiască aceste materii, pe a căror exploatare se reazămă uriaşa: 
activitate industrială, temelie a civilizaţiei apusene în stadiul ma~ 
şinismului ? 

A privi însă numai această lature a dezvoltării viitoare, fără: 
a ţine seamă de factorii spirituali, înseamnă a închina destinele o- 
menirii legilor materialismului istoric. Și totuşi s'a putut spune că. 
«progresele unui popor în artele materiale ne dau măsura nu numai 
cea mai evidentă, dar şi cea mai exactă, a progreselor sale inte- 
lectuale și sociale». °) Ori-ce încercare de-a deslega, în criza ideii, 


1) A. Fabre-Luce, Russie 1927, p. 
2, I. Benda, La Trahison des A put Paris 1927. 
3) J. G. Frazer, op. cit., p. 37. 

sde progres, enigma viitorului, se loveşte la fiecare pas de o nouă 
-contrazicere. 


e e 


E însă vădit că progresul nu este uniform în toate ramurile 
activităţii omeneşti, Într'un articol în care încerca să definească 
ideia de civilizaţie, Charles Richet constata cu dreptate că «sunt 
schimbări, dar nu sunt progrese în artă... Pe cit ar fi de ridicol 
de-a nega progresul ştiinţii, tot atit de ridicol ar fi deza afirma că 
estetica e în progres». !) Prietenii clasicismului, în frunte cu Léon 
Bérard, au întrebuințat de=altfel această constatare ca un argument 
însemnat al superiorității culturilor clasice ale Antichității pentru 
învățămînt, 2) 

Şi în afară de consideraţii estetice, învățatul francez consideră 
„că progresul material nu poate fi luat ca singur criteriu al noțiunii 
de civilizaţie. «Cucerirea materiei și cunoaşterea lucrurilor nu a7 
jung să ne despartă de barbari. Se concepe foarte bine o societate 
instruită, bogată, cu telegraf, avioane, căi ferate, institute de. bac- 
teriologie, pirotehnie şi matematici, şi totuşi cu desăvirşire imorală, 
coruptă, crudă, nevrednică de numele de civilizaţie». ® Criteriul 
moral e însă schimbător, e aproape: o modă, care variază dela o 
generaţie la alta. «Cuceririle ştiinţifice însă nu se pierd. Ceeace e 
-ciştigat rămine definitiv şi face parte din patrimoniul omenirii». 
Elementele atit de deosebite ce alcătuiesc idea complexă de «ci= 
vilizaţie» pot evolua şi fără vrezo legătură aparentă între ele sau 
-să se îmbine unele cu altele. Doar ştiinţa și justiția le pot menține 
legătura şi în viitor. 

Aceste inegalităţi ale progresului, un sociolog german le-a 
„caracterizat deosebit de interesant şi de cuprinzător, « Trăsătura 
fundamentală a progresului este caracterul său necomplect, ființa sa 
săltăreață, fragmentară, contradictorie, Progresul nu cuprinde nici= 
„odată toate ramurile activității omeneşti, de multe ori activitatea 
sa e folositoare într'o direcție, iar nefolositoare în alta». *) Și ine 


1) Ch. Richet, Qw'est-ce que la civilisation? în Revue des Deux 
-Mondes, Martie 1923, p. 396. 

2) Cf. L. Bérard, Pour la reforme classique de l'enseignement se- 
condaire, Paris 1923, p, 236 şi urm, 

3) Richet, op. cit. p. 404. 

4) R. Michels, Probleme der Sozialphilosophie, Leipzig 1914, p 84. 
Cap. 4: Zum Problem des Fortschritts, pp.:63+85), 

suşi criteriul de apreciere e subiectiv şi îndoielnic. Care-i punctul 
de vedere al stabilirii progresului şi care=i sunt premisele? 

Intre atitea întrebări, cercetarea această se opreşte la răs= 
pintia a două ipoteze. Una a fost formulată încă de Paul La- 
combe, concretizind foarte lămurit şi părerile adversarilor actuali 
ai ideii de progres: „Imaginea simbolică a unui processus sau 
progressus nu mai e potrivită, ci mai degrabă aceea a unei cum= 
păne nestatornice, care oscilează continuu între două puncte, cu 
opriri în cutare poziție, în cutare timp; în cutare altă poziţie în 
alt timp“. Cealaltă, care păstrează neatinsă tendința optimistă a 
generaţiilor trecute, e frumoasa profesiune de credință a bătrinului 
James Frazer, care a înscriseo ca o lozincă a cugetării şi a stu- 
diilor sale ; «Nu, e un progres încet dar perceptibil, care ne duce 
dela o obirşie necunoscută spre un scop iarăși necunoscut ; ome- 
nirea este agăţată de treptele unei scări ce urcă din adincimi în= 
tunecoase spre înălțimi din ce în ce mai pătrunse de o lumină 
strălucitoare şi cerească. Nu ne e dat nouă, ființe gingașe și tre= 
cătoare, nici de a măsura prăpastia, nici de-a ne ridica privirile pină 
la culmile ameţitoare: ne ajunge să întrezărim treptele ce ne sunt 
mai apropiate, şi să constatăm că mișcarea generală a omenirii 
suie scara și nu o coboară». În faţa acestei probleme, Hamletul 
modern, pe care Valery ni-l arată, rostogolind tidvele goale ale 
filozofilor altor vremuri, n'a găsit încă nicăieri o deslegare sau un 
răspuns. Căci fără a ţine seamă de preocupările noastre egoiste de 
fericire, fără a respecta ordinea simetrică a sistemelor filosofice, 
devenirea istorică își urmează mersul, făcind să apară fiecării ge- 
neraţii țelul suprem în forme deosebite, arătind mereu călătorilor 
cuzetării alte țărmuri și alte zări. Poate că singura concluzie la 
care ne putem opri e ironica mingăiere a lui Renan: «Ce qu'il 
ya de consolant, c'est que lon arrive nécessairement quelque 
part. 

